ส่วนที่ 2

การจัดการและการกำกับดูแลกิจการ

7. ข้อมูลหลักทรัพย์และผู้ถือหุ้น

7.1 หลักทรัพย์ของบริษัทฯ

ณ วันที่ 26 ธันวาคม 2556 บริษัทมีทุนจดทะเบียน 374,999,359 บาท เรียกชำระแล้ว
256,339,375 บาทแบ่งออกเป็นหุ้นสามัญ 256,339,375 หุ้น มูลค่าที่ตราไว้หุ้นละ 1 บาท

ทั้งนี้ บริษัทได้ให้ผู้ถือใบสำคัญแสดงสิทธิ PYLON-W1 ใช้สิทธิเมื่อวันที่ 27 ธันวาคม 2556
โดยมีผู้ถือใบสำคัญแสดงสิทธิมาใช้สิทธิจำนวน 17,351,799 หน่วย
คิดเป็นจำนวนหุ้นสามัญที่จัดสรรเพื่อการใช้สิทธิซื้อหุ้นสามัญของใบสำคัญแสดงสิทธิจำนวน
21,689,747 หุ้น

ดังนั้น ณ วันที่ 9 มกราคม 2557 บริษัทได้ดำเนินการจดทะเบียนเปลี่ยนแปลงทุนชำระแล้วเป็น
278,029,122 บาท

2.  ผู้ถือหุ้น

รายชื่อผู้ถือหุ้นที่ปรากฏในสมุดทะเบียนผู้ถือหุ้น ณ วันปิดสมุดทะเบียนผู้ถือหุ้น เมื่อวันที่ 11 ธันวาคม
2556 มีดังนี้

[]

หมายเหตุ : * กลุ่มผู้ถือหุ้นแสงอารยะกุล ประกอบไปด้วย นายชเนศวร์ นายบดินทร์ นายวงศ์ชัย
และนายอนนต์ แสงอารยะกุล

ถือหุ้นในสัดส่วนร้อยละ 38.18, 8.78, 7.22 และ6.93 ตามลำดับ

3.  การออกหลักทรัพย์อื่น

เมื่อวันที่ 26 เมษายน 2555 บริษัทออกใบสำคัญแสดงสิทธิที่จะซื้อหุ้นสามัญของบริษัท ไพลอน จำกัด
(มหาชน) ครั้งที่ 1 (PYLON-W1) โดยมีรายละเอียดดังนี้

วันที่ 16 พฤษภาคม 2555 เป็นวันที่ PYLON-W1 เป็นหลักทรัพย์จดทะเบียนและเป็นวันที่เริ่มซื้อขาย
โดยมีใบสำคัญแสดงสิทธิจำนวน 99,997,435 หน่วย หุ้นที่รองรับการใช้สิทธิจำนวน 99,997,435
หุ้น อายุ 3 ปี (นับจากวันที่ 26 เมษายน 2555) โดยจัดสรรให้กับผู้ถือหุ้นเดิมของบริษัท
ทั้งนี้ใบสำคัญแสดงสิทธิ 1 หน่วย มีสิทธิในการซื้อหุ้นสามัญของบริษัทได้ 1 หุ้นในราคาหุ้นละ 2.20
บาท และสามารถใช้สิทธิตามใบสำคัญแสดงสิทธิได้ในวันทำการสุดท้ายของเดือนมิถุนายน
และเดือนธันวาคม ของแต่ละปี ตลอดอายุของใบสำคัญแสดงสิทธิ ทั้งนี้
ผู้ถือใบสำคัญแสดงสิทธิสามารถใช้สิทธิซื้อหุ้นสามัญตามใบสำคัญแสดงสิทธิครั้งแรก
ได้ในวันทำการสุดท้ายของเดือนธันวาคม 2555 ซึ่งตรงกับวันที่ 28 ธันวาคม 2555
โดยใช้สิทธิวันสุดท้ายตรงกับวันที่ใบสำคัญแสดงสิทธิมีอายุ 3 ปี นับแต่วันที่ออกใบสำคัญแสดงสิทธิ คือ
วันที่ 25 เมษายน 2558
ซึ่งใบสำคัญแสดงสิทธิจะพ้นสภาพจากการเป็นหลักทรัพย์จดทะเบียนในวันถัดไป
และในกรณีที่มีเหตุสุดวิสัย
คณะกรรมการบริษัทหรือบุคคลที่ได้รับมอบหมายจากคณะกรรมการบริษัทเป็นผู้พิจารณากำหนดการใช้สิทธิครั้งสุดท้ายต่อไป

โดยในปี 2556 มีผู้ถือใบสำคัญแสดงสิทธิมาใช้ดังนี้

[]

4.  นโยบายการจ่ายเงินปันผล

บริษัทมีนโยบายจ่ายเงินปันผลในอัตราไม่ต่ำกว่าร้อยละ 40
ของกำไรสุทธิหลังจากหักภาษีเงินได้นิติบุคคลอย่างไรก็ตามบริษัทอาจกำหนดให้การจ่ายเงินปันผลมีอัตราน้อยกว่าที่กำหนดข้างต้นได้
หากบริษัทมีความจำเป็นที่จะต้องนำเงินกำไรสุทธิจำนวนดังกล่าวมาใช้เพื่อขยายการดำเนินงานหรือการลงทุนหรือเพื่อวัตถุประสงค์อื่นตามที่คณะกรรมการบริษัทให้ความเห็นชอบ
และให้นำเสนอต่อที่ประชุมผู้ถือหุ้นเพื่อพิจารณาอนุมัติต่อไป

การจ่ายเงินปันผลของบริษัท

[]

8. โครงสร้างการจัดการ

1.  คณะกรรมการบริษัท

ณ วันที่ 31 ธันวาคม 2556 คณะกรรมการของบริษัทประกอบด้วย

+------------------------+---------------------------------------------+
|   ชื่อ-นามสกุล            |   ตำแหน่ง                                    |
+------------------------+---------------------------------------------+
|                        |                                             |
+------------------------+---------------------------------------------+
| 1.  นายเสรี จินตนเสรี     | ประธานกรรมการ และกรรมการอิสระ                |
+------------------------+---------------------------------------------+
| 2.  นายวงศ์ชัย           | กรรมการ และกรรมการสรรหาและพิจารณาค่าตอบแทน    |
|     แสงอารยะกุล         |                                             |
+------------------------+---------------------------------------------+
| 3.  นายปัญจะ เสนาดิสัย¹   | กรรมการอิสระ และประธานคณะกรรมการตรวจสอบ      |
+------------------------+---------------------------------------------+
| 4.  นายวินิต สหัสกุล       | กรรมการอิสระ กรรมการตรวจสอบ และ              |
|                        |                                             |
|                        | ประธานคณะกรรมการสรรหาและพิจารณาค่าตอบแทน      |
+------------------------+---------------------------------------------+
| 5.  นายชัยพัฒน์ สหัสกุล²    | กรรมการอิสระ กรรมการตรวจสอบ และ              |
|                        |                                             |
|                        | กรรมการสรรหาและพิจารณาค่าตอบแทน               |
+------------------------+---------------------------------------------+
| 6.  นายชเนศวร์          | กรรมการ และประธานกรรมการบริหาร               |
|     แสงอารยะกุล         |                                             |
+------------------------+---------------------------------------------+
| 7.  นายบดินทร์           | กรรมการ และกรรมการบริหาร                     |
|     แสงอารยะกุล         |                                             |
+------------------------+---------------------------------------------+
| 8.  นายสมศักดิ์ วิริยะพิพัฒน์  | กรรมการ และกรรมการบริหาร                     |
+------------------------+---------------------------------------------+
| 9.  นายพิสันติ์ ศิริศุขสกุลชัย³ | กรรมการ และกรรมการบริหาร                     |
+------------------------+---------------------------------------------+

หมายเหตุ 1. นายปัญจะ เสนาดิสัย เป็นผู้ที่มีความรู้
และประสบการณ์ในการสอบทานความน่าเชื่อถือของงบการเงิน

2.  ได้รับการแต่งตั้งจากคณะกรรมการบริษัทเข้าดำรงตำแหน่งกรรมการสรรหาและพิจารณาค่าตอบแทนเมื่อวันที่
    22 กุมภาพันธ์ 2556

    1.  ผู้บริหาร

ณ วันที่ 31 ธันวาคม 2556 บริษัทมีผู้บริหารจำนวน 10 ท่าน ดังนี้

+----------------------------+-----------------------------------------+
|   ชื่อ-นามสกุล                |   ตำแหน่ง                                |
+----------------------------+-----------------------------------------+
| 1.  นายชเนศวร์ แสงอารยะกุล   | กรรมการผู้จัดการใหญ่                        |
+----------------------------+-----------------------------------------+
| 2.  นายบดินทร์ แสงอารยะกุล    | กรรมการรองผู้จัดการใหญ่ –                   |
|                            | ฝ่ายการจัดการและการเงิน                    |
+----------------------------+-----------------------------------------+
| 3.  นายพิสันติ์ ศิริศุขสกุลชัย      | กรรมการรองผู้จัดการใหญ่ –                   |
|                            | ฝ่ายงานวิศวกรรมและการตลาด                 |
+----------------------------+-----------------------------------------+
| 4.  นายสมศักดิ์ วิริยะพิพัฒน์      | กรรมการรองผู้จัดการใหญ่ – ฝ่ายงานซ่อมบำรุง     |
|                            |                                         |
|                            | รักษาการผู้อำนวยการ – ฝ่าย Equipments &     |
|                            | Facilities                              |
+----------------------------+-----------------------------------------+
| 5.  นายศิโรจน์ ตุงคะโหตร      | ผู้ช่วยกรรมการผู้จัดการใหญ่ – ฝ่ายงานวิศวกรรม    |
+----------------------------+-----------------------------------------+
| 6.  นายวีรทัศน์ จิรเดชวิโรจน์    | ผู้ช่วยกรรมการผู้จัดการใหญ่ – ฝ่ายการจัดการ      |
+----------------------------+-----------------------------------------+
| 7.  นายชัยพล สุทธิมนัสวงษ์      | ผู้ช่วยกรรมการผู้จัดการใหญ่ – ฝ่ายการเงิน        |
+----------------------------+-----------------------------------------+
| 8.  นางสุรีรัตน์ นาคะผดุงรัตน์    | ผู้อำนวยการฝ่ายบัญชี                         |
+----------------------------+-----------------------------------------+
| 9.  นายกรณ์ ทองศรี           | ผู้อำนวยการฝ่ายทรัพยากรบุคคล                 |
+----------------------------+-----------------------------------------+
| 10. นายศุภชัย โรจน์วิรุฬห์       | ผู้อำนวยการฝ่ายจัดซื้อ                        |
+----------------------------+-----------------------------------------+

ขอบเขตและอำนาจหน้าที่ของกรรมการผู้จัดการใหญ่

1.  รับผิดชอบการบริหารงานประจำวันของบริษัท
    และควบคุมดูแลบังคับบัญชาพนักงานและลูกจ้างของบริษัท

2.  ดำเนินการหรือปฏิบัติงานให้เป็นไปตามนโยบาย แผนงาน
    และงบประมาณที่ได้รับอนุมัติจากคณะกรรมการและ/หรือคณะกรรมการบริหารของบริษัท

3.  เป็นผู้รับมอบอำนาจของบริษัทในการบริหารกิจการของบริษัทให้เป็นตามวัตถุประสงค์ ข้อบังคับ
    นโยบาย ระเบียบ ข้อกำหนด คำสั่ง
    มติที่ประชุมผู้ถือหุ้นและ/หรือมติที่ประชุมคณะกรรมการและ/หรือมติคณะกรรมการบริหารของบริษัททุกประการ

4.  อนุมัติการจัดซื้อจัดจ้างในการบริหารจัดการสำนักงานในวงเงินไม่เกินห้าล้านบาทต่อรายการ

5.  เจรจาและเข้าทำสัญญา ข้อตกลง ตราสารและเอกสารต่างๆ
    รวมทั้งการจัดซื้อจัดจ้างที่เกี่ยวกับโครงการก่อสร้างอันเป็นปกติธุระของบริษัท ในวงเงินไม่เกิน
    50 ล้านบาท

6.  มีอำนาจในการว่าจ้าง และกำหนดผลตอบแทนให้แก่พนักงานทั้งหมดของบริษัทตลอดจนแต่งตั้ง
    ตัวแทนฝ่ายนายจ้างในคณะกรรมการกองทุนสำรองเลี้ยงชีพของบริษัท

อย่างไรก็ตาม
อำนาจของกรรมการผู้จัดการใหญ่จะไม่รวมถึงการอนุมัติรายการใดที่กรรมการผู้จัดการใหญ่หรือบุคคลที่อาจมีความขัดแย้ง
มีส่วนได้เสียหรือมีความขัดแย้งทางผลประโยชน์ในลักษณะอื่นใดกับบริษัท หรือบริษัทย่อย
ตามกฎเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์ และ
ตลาดหลักทรัพย์แห่งประเทศไทย
ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการและ/หรือที่ประชุมผู้ถือหุ้นเพื่อพิจารณาและอนุมัติรายการดังกล่าวตามที่ข้อบังคับของบริษัทหรือกฎหมายที่เกี่ยวข้องกำหนด
เว้นแต่เป็นการอนุมัติรายการที่เป็นลักษณะการดำเนินธุรกรรมการค้าปกติทั่วไปของบริษัทที่คณะกรรมการกำหนดกรอบการพิจารณาไว้ชัดเจนแล้ว

ตารางสรุปจำนวนครั้งในการเข้าร่วมประชุมคณะกรรมการบริษัท

+---------------+------------------------+-------+-------+------------+
| ชื่อ – นามสกุล   | ตำแหน่งในคณะกรรมการบริษัท | ปี     |       |            |
|               |                        | 2556  |       |            |
+---------------+------------------------+-------+-------+------------+
|               |                        | คณะกร | คณ    | คณะ        |
|               |                        | รมการ | ะกรรม | กรรมการสรร |
|               |                        |       | การตร | หาและพิจารณ |
|               |                        |       | วจสอบ | าค่าตอบแทน¹ |
+---------------+------------------------+-------+-------+------------+
| 1.  นายเสรี    | ประธานกรรมการ และ      | 6/6   |       |            |
|     จินตนเสรี   |                        |       |       |            |
|               | กรรมการอิสระ            |       |       |            |
+---------------+------------------------+-------+-------+------------+
| 2.  นายวงศ์ชัย  | กรรมการ และ            | 6/6   |       | 2/2        |
|               |                        |       |       |            |
|    แสงอารยะกุล | กรรมการ                |       |       |            |
|               | สรรหาและพิจารณาค่าตอบแทน |       |       |            |
+---------------+------------------------+-------+-------+------------+
| 3.  นายปัญจะ   | กรรมการอิสระ และ        | 6/6   | 5/5   |            |
|     เสนาดิสัย   |                        |       |       |            |
|               | ป                      |       |       |            |
|               | ระธานคณะกรรมการตรวจสอบ |       |       |            |
+---------------+------------------------+-------+-------+------------+
| 4.  นายวินิต    | กรรมการอิสระ            | 6/6   | 5/5   | 2/2        |
|     ช่อวิเชียร   |                        |       |       |            |
|               | กรรมการตรวจสอบ และ     |       |       |            |
|               |                        |       |       |            |
|               | ประธานกรรมการ          |       |       |            |
|               | สรรหาและพิจารณาค่าตอบแทน |       |       |            |
+---------------+------------------------+-------+-------+------------+
| 5.  นายชัยพัฒน์  | กรรมการอิสระ            | 6/6   | 5/5   | 2/2        |
|     สหัสกุล     |                        |       |       |            |
|               | กรรมการตรวจสอบ และ     |       |       |            |
|               |                        |       |       |            |
|               | กรรมการ                |       |       |            |
|               | สรรหาและพิจารณาค่าตอบแทน |       |       |            |
+---------------+------------------------+-------+-------+------------+
| 6.  นายชเนศวร์ | กรรมการ และ            | 6/6   |       |            |
|               |                        |       |       |            |
|    แสงอารยะกุล | ประธานกรรมการบริหาร     |       |       |            |
+---------------+------------------------+-------+-------+------------+
| 7.  นายบดินทร์  | กรรมการ และ            | 6/6   |       |            |
|               |                        |       |       |            |
|    แสงอารยะกุล | กรรมการบริหาร           |       |       |            |
+---------------+------------------------+-------+-------+------------+
| 8.  นายสมศักดิ์  | กรรมการ และ            | 6/6   |       |            |
|     วิริยะพิพัฒน์  |                        |       |       |            |
|               | กรรมการบริหาร           |       |       |            |
+---------------+------------------------+-------+-------+------------+
| 9.  นายพิสันติ์   | กรรมการ และ            | 5/6   |       |            |
|     ศิริศุขสกุลชัย |                        |       |       |            |
|               | กรรมการบริหาร           |       |       |            |
+---------------+------------------------+-------+-------+------------+

1.  เลขานุการบริษัท

คณะกรรมการบริษัทได้มีมติแต่งตั้งให้ นางสาวฐิติมา เตียวประทีป ดำรงตำแหน่งเลขานุการบริษัท
ตั้งแต่วันที่ 17 เมษายน 2550
โดยคุณสมบัติของผู้ดำรงตำแหน่งเป็นเลขานุการบริษัทปรากฎในเอกสารแนบ 1

2.  ค่าตอบแทนกรรมการและผู้บริหาร

บริษัทมีการกำหนดนโยบายและหลักเกณฑ์การจ่ายค่าตอบแทนกรรมการที่ชัดเจน
และมีการเสนอขออนุมัติจากผู้ถือหุ้นทุกปี โดยพิจารณาตามหลักเกณฑ์ของความโปร่งใส
สามารถตรวจสอบได้
รวมทั้งอยู่ในระดับที่เหมาะสมและเพียงพอที่จะจูงใจและรักษากรรมการที่มีคุณภาพตามที่ต้องการ
เปรียบเทียบได้กับระดับที่ปฏิบัติอยู่ในอุตสาหกรรม ประสบการณ์ ภาระหน้าที่ ขอบเขตความรับผิดชอบ
(Accountability and Responsibility)
รวมถึงประโยชน์ที่คาดว่าจะได้รับจากกรรมการแต่ละท่าน

ค่าตอบแทนกรรมการประจำปี 2556 ได้รับอนุมัติจากที่ประชุมผู้ถือหุ้นเมื่อวันที่ 25 เมษายน 2556
มีรายละเอียดดังนี้

1.  ค่าตอบแทนรายเดือน

  ปี 2556

  (บาทต่อเดือน)

  - ประธานกรรมการบริษัท 50,000

  - ประธานคณะกรรมการตรวจสอบ 25,000

  - กรรมการ 21,000

  ยกเว้นกรรมการที่เป็นผู้บริหารของบริษัทจะไม่มีสิทธิได้รับค่าตอบแทนรายเดือนนี้

1.  ค่าเบี้ยประชุม

  ปี 2556

  (บาทต่อครั้ง)

  - กรรมการ 5,000

  - กรรมการตรวจสอบ 5,000

- กรรมการสรรหาและพิจารณาค่าตอบแทน 5,000

2.  โบนัสเป็นวงเงินไม่เกิน 3,000,000 บาท
    ทั้งนี้มอบหมายให้คณะกรรมการบริษัทเป็นผู้พิจารณาจัดสรร

ค่าตอบแทนกรรมการในปีที่ผ่านมา

[]

ค่าตอบแทนผู้บริหารในปีที่ผ่านมา

  -------- -------- ---------- ------------------- ------- ---------- -------------------
  ตำแหน่ง   ปี 2555                                  ปี 2556             

           จำนวน    จำนวนเงิน   รายละเอียดค่าตอบแทน   จำนวน   จำนวนเงิน   รายละเอียดค่าตอบแทน
           (ท่าน)    (ล้านบาท)                       (ท่าน)   (ล้านบาท)   

  ผู้บริหาร   9        10.885     เงินเดือน โบนัส        10      12.609     เงินเดือน โบนัส
                               ประกันสังคม                              ประกันสังคม
                               กองทุนสำรองเลี้ยงชีพ                       กองทุนสำรองเลี้ยงชีพ
  -------- -------- ---------- ------------------- ------- ---------- -------------------

ค่าตอบแทนอื่น

-ไม่มี-

3.  บุคลากร

ณ วันที่ 31 ธันวาคม 2555 และ 2556 บริษัทมีจำนวนพนักงานทั้งสิ้น 420 คนและ 477 คน
ตามลำดับ ซึ่งแบ่งออกตามสายงานหลักได้ดังนี้

+------------------------------------+---------------+-----------------+
| ฝ่ายงาน                             | จำนวน ( คน )  |                 |
+====================================+===============+=================+
|                                    | 2555          | 2556            |
+------------------------------------+---------------+-----------------+
| 1.  ฝ่ายบริหารและการจัดการ            | 9             | 10              |
+------------------------------------+---------------+-----------------+
| 2.  ฝ่ายบุคคล และธุรการ               | 10            | 10              |
+------------------------------------+---------------+-----------------+
| 3.  ฝ่ายบัญชีและการเงิน                | 9             | 9               |
+------------------------------------+---------------+-----------------+
| 4.  ฝ่ายตรวจสอบภายใน                | 1             | 1               |
+------------------------------------+---------------+-----------------+
| 5.  ฝ่ายจัดซื้อ                        | 6             | 6               |
+------------------------------------+---------------+-----------------+
| 6.  ฝ่ายวิศวกรรมส่วนกลางและการตลาด    | 7             | 7               |
+------------------------------------+---------------+-----------------+
| 7.  ฝ่ายเทคโนโลยีสารสนเทศ            | 3             | 3               |
+------------------------------------+---------------+-----------------+
| 8.  ฝ่ายก่อสร้าง                      | 230           | 259             |
+------------------------------------+---------------+-----------------+
| 9.  ฝ่ายซ่อมบำรุง                     | 145           | 172             |
+------------------------------------+---------------+-----------------+
| รวม¹                               | 420           | 477             |
+------------------------------------+---------------+-----------------+

หมายเหตุ

1.  เป็นพนักงานประจำ 209 คน และพนักงานรายวัน 211 คน ณ วันที่ 31 ธันวาคม 2555 และ
    เป็นพนักงานประจำ 233 คน และพนักงานรายวัน 244 คน ณ วันที่ 31 ธันวาคม 2556

บริษัทไม่มีสหภาพแรงงานและไม่มีข้อพิพาทด้านแรงงานใดๆ ในระยะ 3 ปีที่ผ่านมา

ผลตอบแทนพนักงาน

ผลตอบแทนรวมของพนักงานของบริษัทในปี 2556 มีจำนวนเงินรวม 125.95 ล้านบาท เพิ่มขึ้น
23.28 ล้านบาท จากปี 2555 เนื่องจากว่าบริษัทมีค่าใช้จ่ายในการจ้างพนักงานเพิ่มขึ้น
โดยค่าตอบแทนให้แก่พนักงานของบริษัทนั้นอยู่ในรูปเงินเดือน ค่าล่วงเวลา โบนัส สวัสดิการ
เงินสมทบกองทุนสำรองเลี้ยงชีพและค่าตอบแทนอื่นๆ
โดยบริษัทได้ทำการตั้งกองทุนสำรองเลี้ยงชีพเมื่อวันที่ 1 กรกฎาคม 2548

สวัสดิการที่บริษัทให้แก่พนักงาน ได้แก่ ที่พักคนงานสำหรับพนักงานฝ่ายโครงการและฝ่ายซ่อมบำรุง
รวมถึงค่าโทรศัพท์ รถรับส่งพนักงาน
การจัดหาเงินกู้ยืมซื้อบ้านด้วยอัตราดอกเบี้ยพิเศษผ่านธนาคารอาคารสงเคราะห์
ทุนการศึกษาสำหรับพนักงานรายเดือน

นโยบายการพัฒนาพนักงาน

บริษัทมีนโยบายในการพัฒนาพนักงานทั้งในสายงานก่อสร้าง สายงานซ่อมบำรุงและสายงานบริหาร
โดยมีการพัฒนา คุณวุฒิวิชาชีพการทำงานให้พนักงานมีความรู้และความเข้าใจในหน้าที่การทำงาน
ดังต่อไปนี้

1.  อบรมภายในบริษัท โดยเฉพาะอย่างยิ่งฝ่ายเทคนิคจะมีการอบรมภายในเป็นประจำ

2.  อบรมภายนอกโดยจะมีการจัดส่งพนักงานไปอบรมทั้งทางด้านพัฒนาวิชาชีพและพัฒนาศักยภาพการทำงานของบุคลากรกับหน่วยงานภายนอก
    โดยมีการแบ่งหัวข้อตามตำแหน่งและหน้าที่

3.  จัดอบรมประจำปีนอกสถานที่

4.  ให้ทุนการศึกษาแก่พนักงานที่มีศักยภาพไปศึกษาต่อในระดับปริญญาโท

5.  จัดทำคู่มือพนักงานและคู่มือปฏิบัติงานเพื่อให้ทราบถึงกฏระเบียบของบริษัทเพื่อใช้ในการปฏิบัติหน้าที่ในการทำงาน
    มือ

เนื่องจากงานด้านฐานรากเป็นงานก่อสร้างที่อาศัยความเชี่ยวชาญเฉพาะทาง
บริษัทจึงให้ความสำคัญกับ การอบรมแบบ on the job training
ซึ่งเป็นการฝึกอบรมความรู้และทักษะในการทำงานให้กับบุคลากรใหม่ที่เข้ามาร่วมงาน
โดยมีพี่เลี้ยงให้คำแนะนำดูแล

9.  การกำกับดูแลกิจการ

1.  นโยบายการกำกับดูแลกิจการ

บริษัทมีนโยบายกำกับดูแลกิจการ ครอบคลุมเรื่องสิทธิของผู้ถือหุ้น
เรื่องการปฏิบัติต่อผู้ถือหุ้นอย่างเท่าเทียมกัน เรื่องบทบาทของผู้มีส่วนได้เสีย
เรื่องการเปิดเผยข้อมูลและความโปร่งใส และเรื่องบทบาทและความรับผิดชอบของคณะกรรมการ
ซึ่งรวมถึงโครงสร้าง คุณสมบัติและองค์ประกอบของคณะกรรมการบริษัทฯและคณะกรรมการชุดย่อย
ซึ่งได้แก่ คณะกรรมการบริหาร(ทำหน้าที่คณะกรรมการบริหารความเสี่ยงด้วย)
คณะกรรมการตรวจสอบ(ทำหน้าที่คณะกรรมการกำกับดูแลกิจการด้วย)
คณะกรรมการสรรหาและพิจารณาค่าตอบแทน นอกจากนี้ยังรวมถึง การประชุม
การประเมินผลการปฏิบัติงาน ค่าตอบแทนกรรมการและผู้บริหาร

2.  โครงสร้างกรรมการบริษัท

    1.  คณะกรรมการบริษัท

ปัจจุบัน คณะกรรมการบริษัทมีกรรมการจำนวน 9 คน ซึ่งเป็น

-   กรรมการที่ไม่เป็นผู้บริหารจำนวน 5 คน โดยประกอบด้วยกรรมการอิสระจำนวน 4 คน

-   กรรมการที่เป็นผู้บริหารจำนวน 4 คน

ณ วันที่ 31 ธันวาคม 2556 คณะกรรมการบริษัทประกอบด้วย

+----------------------------+-----------------------------------------+
|   ชื่อ-นามสกุล                |   ตำแหน่ง                                |
+----------------------------+-----------------------------------------+
| 1.  นายเสรี จินตนเสรี         | ประธานกรรมการ/กรรมการอิสระ               |
+----------------------------+-----------------------------------------+
| 2.  นายวงศ์ชัย แสงอารยะกุล    | ประธานผู้ก่อตั้ง /กรรมการ                    |
+----------------------------+-----------------------------------------+
| 3.  นายปัญจะ เสนาดิสัย        | ประธานกรรมการตรวจสอบ/ กรรมการอิสระ       |
+----------------------------+-----------------------------------------+
| 4.  นายวินิต ช่อวิเชียร         | ประธานกร                                |
|                            | รมการสรรหาและพิจารณาค่าตอบแทน/กรรมการอิสระ |
+----------------------------+-----------------------------------------+
| 5.  นายชเนศวร์ แสงอารยะกุล   | ประธานกรรมการบริหาร/ กรรมการ             |
+----------------------------+-----------------------------------------+
| 6.  นายชัยพัฒน์ สหัสกุล         | กรรมการอิสระ                             |
+----------------------------+-----------------------------------------+
| 7.  นายบดินทร์ แสงอารยะกุล    | กรรมการ                                 |
+----------------------------+-----------------------------------------+
| 8.  นายสมศักดิ์ วิริยะพิพัฒน์      | กรรมการ                                 |
+----------------------------+-----------------------------------------+
| 9.  นายพิสันติ์ ศิริศุขสกุลชัย      | กรรมการ                                 |
+----------------------------+-----------------------------------------+

ทั้งนี้ มีนางสาวฐิติมา เตียวประทีป เป็นเลขานุการบริษัท

คณะกรรมการบริษัทมีหน้าที่ดำเนินการจัดการและกำกับดูแลกิจการของบริษัทฯตามกฎหมาย หลักเกณฑ์
และข้อบังคับของตลาดหลักทรัพย์แห่งประเทศไทย
สำนักงานคณะกรรมการกำกับหลักทรัพย์และตลาดหลักทรัพย์ และคณะกรรมการกำกับตลาดทุน
ตลอดจนวัตถุประสงค์และข้อบังคับของบริษัทฯ และปฎิบัติหน้าที่ด้วยความรับผิดชอบ
ซื่อสัตย์สุจริตและระมัดระวัง

คณะกรรมการบริษัทมาจากการแต่งตั้งของผู้ถือหุ้น โดยคณะกรรมการบริษัทแต่งตั้งเลขานุการบริษัท เพื่อทำหน้าที่ให้คำแนะนำและช่วยเหลือคณะกรรมการบริษัทให้ปฏิบัติตามกฎหมาย และระเบียบข้อบังคับต่างๆ ที่เกี่ยวข้อง และเพื่อทำหน้าที่เกี่ยวกับ การประชุมของคณะกรรมการบริษัท และการประชุมผู้ถือหุ้น รวมทั้งสนับสนุนให้การกำกับดูแลกิจการเป็นไปตามบรรษัทภิบาลที่ดี

ในการประชุมคณะกรรมการบริษัท ประธานกรรมการ กรรมการผู้จัดการใมหญ่ และเลขานุการบริษัท
ร่วมกันพิจารณาการเลือกเรื่องเข้าวาระการประชุมคณะกรรมการ
โดยดูให้แน่ใจว่าเรื่องที่สำคัญได้นำเข้ารวมไว้แล้ว
และกรรมการแต่ละคนมีความเป็นอิสระที่จะเสนอเรื่องเข้าสู่วาระการประชุม

เลขานุการบริษัท มีการจัดส่งวาระการประชุมให้แก่กรรมการเป็นการล่วงหน้าอย่างน้อย 7 วัน
ซึ่งเอกสารดังกล่าว ได้ให้ข้อมูลและรายละเอียดอย่างพอเพียงเพื่อประกอบการพิจารณา
อย่างไรก็ตาม ในเรื่องที่ไม่สามารถเปิดเผยเป็นลายลักษณ์อักษร
หรือเปิดการเผยล่วงหน้าจะส่งผลกระทบต่อบริษัท
คณะกรรมการบริษัทสามารถนำเรื่องมาอภิปรายในที่ประชุมได้

ในระหว่างการประชุม
ประธานกรรมการจัดสรรเวลาไว้อย่างเพียงพอที่ฝ่ายจัดการจะนำเสนอเรื่องต่างๆและกรรมการสามารถจะอภิปรายปัญหาสำคัญกันอย่างรอบคอบโดยทั่วกัน
นอกจากนี้ ประธานกรรมการส่งเสริมให้กรรมการมีการใช้ดุลยพินิจตัดสินใจ
ซึ่งกรรมการได้ให้ความสนใจกับทุกวาระที่นำเข้าสู่ที่ประชุม รวมถึงเรื่องการกำกับดูแลกิจการ
นอกจากนี้ การประชุมคณะกรรมการบริษัท มีการเชิญผู้บริหารระดับสูงในแต่ละฝ่ายเข้าร่วมประชุม
เพื่อนำเสนอข้อมูล ปัญหาและชี้แจงรายละเอียด เพื่อประกอบการตัดสินใจ
ซึ่งเป็นการสร้างความสัมพันธ์ระหว่างกรรมการและผู้บริหารระดับสูง
ทั้งยังเป็นการเข้าถึงข้อมูลสารสนเทศที่จำเป็นเพิ่มเติมผ่านการสอบถามผู้บริหารระดับสูง
อีกทั้งในบางประเด็นที่มีข้อมูลไม่เพียงพอ
กรรมการบริษัทสามารถติดต่อขอข้อมูลเพิ่มเติมได้ผ่านเลขานุการของบริษัท

รายงานการประชุมของคณะกรรมการบริษัท จะประกอบด้วยสาระสำคัญ เช่น วันเวลาเริ่ม
เวลาสิ้นสุดการประชุม รายชื่อกรรมการที่เข้าประชุมและขาดประชุม
สรุปสาระสำคัญของเรื่องที่เสนอ สรุปประเด็นการอภิปรายและข้อสังเกต
มติคณะกรรมการและความเห็นของกรรมการที่ไม่เห็นด้วย
บริษัทได้มีการจัดเก็บรายงานการประชุมของคณะกรรมการบริษัทเป็นรูปเล่ม สามารถสืบค้นง่าย
แต่แก้ไขไม่ได้ มีการบันทึกและเปิดเผยจำนวนครั้งการเข้าประชุมคณะกรรมการ
โดยการประชุมคณะกรรมการบริษัทจะจัดขึ้นทุกไตรมาส
ส่วนการประชุมคณะกรรมการบริหารซึ่งเกี่ยวเนื่องกับการดำเนินงานของบริษัทจะจัดขึ้นเป็นประจำ
จึงมีการรายงานผลการประชุมของคณะกรรมการบริหารนำเสนอให้คณะกรรมการบริษัททราบด้วย

ในปี 2556 คณะกรรมการจัดให้มีการประเมินผลปฏิบัติงานของตนเอง
โดยใช้หลักเกณฑ์ประเมินจากตลาดหลักทรัพย์ โดยมีการประเมินเป็นหมู่คณะและรายบุคคล

กรรมการผู้มีอำนาจลงนาม

กรรมการผู้มีอำนาจลงนามผูกพันบริษัทคือนายชเนศวร์ แสงอารยะกุล และนายบดินทร์ แสงอารยะกุล
ลงลายมือชื่อร่วมกันและประทับตราสำคัญของบริษัท หรือนายชเนศวร์ แสงอารยะกุล หรือ
นายบดินทร์ แสงอารยะกุล ลงลายมือชื่อร่วมกับนายวงศ์ชัย แสงอารยะกุล หรือ นายสมศักดิ์
วิริยะพิพัฒน์ หรือนายพิสันติ์ ศิริศุขสกุลชัย รวมเป็นสองคนและประทับตราสำคัญของบริษัท

ขอบเขตและอำนาจหน้าที่ของคณะกรรมการบริษัท

คณะกรรมการบริษัทมีอำนาจ หน้าที่ และความรับผิดชอบในการจัดการบริษัทให้เป็นไปตามกฎหมาย
วัตถุประสงค์ และข้อบังคับของบริษัท ตลอดจนมติที่ประชุมผู้ถือหุ้นที่ชอบด้วยกฎหมาย
ด้วยความซื่อสัตย์สุจริต และระมัดระวังรักษาผลประโยชน์ของบริษัท
โดยมีการกำหนดอำนาจหน้าที่และความรับผิดชอบที่สำคัญของคณะกรรมการบริษัทได้ดังนี้

1.  จัดให้มีการประชุมผู้ถือหุ้นเป็นการประชุมสามัญประจำปีภายใน 4 เดือน
    นับแต่วันสิ้นสุดรอบระยะเวลาบัญชีของบริษัท

2.  จัดให้มีการประชุมคณะกรรมการไตรมาสละ 1 ครั้ง

3.  จัดให้มีการทำงบดุลและงบกำไรขาดทุนของบริษัท ณ วันสิ้นสุดรอบระยะเวลาบัญชีของบริษัท ซึ่ง
    ผู้สอบบัญชีตรวจสอบแล้ว และนำเสนอต่อที่ประชุมผู้ถือหุ้นเพื่อพิจารณาและอนุมัติ

4.  คณะกรรมการอาจมอบอำนาจให้กรรมการคนหนึ่งหรือหลายคน
    หรือบุคคลอื่นใดปฏิบัติการอย่างหนึ่งอย่างใดแทนคณะกรรมการได้โดยอยู่ภายใต้การควบคุมของคณะกรรมการ
    หรืออาจมอบอำนาจเพื่อให้บุคคลดังกล่าวมีอำนาจตามที่คณะกรรมการเห็นสมควรและภายในระยะเวลาที่คณะกรรมการเห็นสมควร
    ซึ่งคณะกรรมการอาจยกเลิกเพิกถอนเปลี่ยนแปลงหรือแก้ไขบุคคลที่ได้รับมอบอำนาจนั้นๆ
    ได้เมื่อเห็นสมควร

  ทั้งนี้ คณะกรรมการอาจมอบอำนาจให้คณะกรรมการบริหารมีอำนาจหน้าที่ในการปฏิบัติงานต่างๆ
  โดยมีรายละเอียดการมอบอำนาจตามขอบเขตอำนาจหน้าที่ของคณะกรรมการบริหาร
  ซึ่งการมอบอำนาจนั้นต้องไม่มีลักษณะเป็นการมอบอำนาจที่ทำให้คณะกรรมการบริหารสามารถพิจารณาและอนุมัติรายการที่ตนหรือบุคคลที่อาจมีความขัดแย้ง
  มีส่วนได้เสีย หรือมีความขัดแย้งทางผลประโยชน์อื่นใดทำกับบริษัทหรือบริษัทย่อย
  ยกเว้นเป็นการอนุมัติรายการที่เป็นไปตามนโยบายและหลักเกณฑ์ที่คณะกรรมการพิจารณาและอนุมัติไว้แล้ว

5.  กำหนดเป้าหมาย แนวทาง นโยบาย แผนงาน และงบประมาณของบริษัท
    ควบคุมกำกับดูแลการบริหารและการจัดการของคณะกรรมการบริหารให้เป็นไปตามนโยบายที่ได้รับมอบหมายเว้นแต่ในเรื่องดังต่อไปนี้คณะกรรมการต้องได้รับมติอนุมัติจากที่ประชุมผู้ถือหุ้นก่อนการดำเนินการ
    อันได้แก่ เรื่องที่กฎหมายกำหนดให้ต้องได้รับมติอนุมัติจากที่ประชุมผู้ถือหุ้น เช่น การเพิ่มทุน
    การลดทุน การออกหุ้นกู้
    การขายหรือโอนกิจการของบริษัททั้งหมดหรือบางส่วนที่สำคัญให้แก่บุคคลอื่น
    หรือการซื้อหรือรับโอนกิจการของบริษัทอื่นมาเป็นของบริษัท
    การแก้ไขหนังสือบริคณห์สนธิหรือข้อบังคับ เป็นต้น

  นอกจากนี้
  คณะกรรมการยังมีขอบเขตหน้าที่ในการกำกับดูแลให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ อาทิ
  การทำรายการที่เกี่ยวโยงกันและการซื้อขายทรัพย์สินที่สำคัญตามกฎเกณฑ์ของตลาดหลักทรัพย์แห่งประเทศไทย
  หรือกฎหมายที่เกี่ยวข้องกับธุรกิจของบริษัท

6.  พิจารณาโครงสร้างการบริหารงาน แต่งตั้งคณะกรรมการบริหาร กรรมการผู้จัดการใหญ่
    และคณะกรรมการอื่นตามความเหมาะสม

7.  ติดตามผลการดำเนินงานให้เป็นไปตามแผนงานและงบประมาณอย่างต่อเนื่อง

8.  กรรมการจะต้องไม่ประกอบกิจการอันมีสภาพอย่างเดียวกันและเป็นการแข่งขันกับกิจการของบริษัท
    หรือเข้าเป็นหุ้นส่วนในห้างหุ้นส่วนสามัญ หรือเป็นหุ้นส่วนไม่จำกัดความรับผิดในห้างหุ้นส่วนจำกัด
    หรือเป็นกรรมการของบริษัทเอกชน หรือบริษัทอื่นที่ประกอบกิจการอันมีสภาพอย่างเดียวกัน
    และเป็นการแข่งขันกับกิจการของบริษัทไม่ว่าจะทำเพื่อประโยชน์ตนหรือเพื่อประโยชน์ผู้อื่น
    เว้นแต่จะได้แจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

9.  กรรมการต้องแจ้งให้บริษัททราบโดยไม่ชักช้า
    หากมีส่วนได้เสียไม่ว่าโดยตรงหรือโดยอ้อมในสัญญาที่บริษัททำขึ้น
    หรือถือหุ้นหรือหุ้นกู้เพิ่มขึ้นหรือลดลงในบริษัทหรือบริษัทในเครือ

    2.  คณะกรรมการตรวจสอบ

ณ วันที่ 31 ธันวาคม 2556 คณะกรรมการตรวจสอบประกอบด้วย

+-----------------------------+----------------------------------------+
|   ชื่อ-นามสกุล                 |   ตำแหน่ง                               |
+-----------------------------+----------------------------------------+
| 1.  นายปัญจะ เสนาดิสัย *       | ประธานกรรมการตรวจสอบ/กรรมการอิสระ       |
+-----------------------------+----------------------------------------+
| 2.  นายชัยพัฒน์ สหัสกุล *        | กรรมการตรวจสอบ/กรรมการอิสระ             |
+-----------------------------+----------------------------------------+
| 3.  นายวินิต ช่อวิเชียร          | กรรมการตรวจสอบ/กรรมการอิสระ             |
+-----------------------------+----------------------------------------+

หมายเหตุ * เป็นผู้ที่มีความรู้ และประสบการณ์ในการสอบทานความน่าเชื่อถือของงบการเงิน

  ทั้งนี้มี นางสาวฐิติมา เตียวประทีป เป็นเลขานุการคณะกรรมการตรวจสอบ

ขอบเขตและอำนาจหน้าที่ของคณะกรรมการตรวจสอบ

คณะกรรมการตรวจสอบมีขอบเขต หน้าที่ และความรับผิดชอบ
ตามที่ได้รับมอบหมายจากคณะกรรมการรวมทั้งการรายงานต่อคณะกรรมการ ดังต่อไปนี้

1.  สอบทานให้บริษัทมีการรายงานทางการเงินอย่างถูกต้องและเพียงพอ

2.  สอบทานให้บริษัทมีระบบการควบคุมภายใน (Internal Control) และการตรวจสอบภายใน
    (Internal Audit) ที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน

  3. สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาด
  หลักทรัพย์ และกฎหมายที่เกี่ยวข้องกับธุรกิจของบริษัท

  4. พิจารณา คัดเลือก เสนอแต่งตั้ง
  บุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
  และเสนอค่าตอบแทนผู้สอบบัญชีของบริษัท

  5. ร่วมให้ความเห็นชอบในการพิจารณาคัดเลือก เสนอแต่งตั้ง กำหนดค่าตอบแทน โยกย้าย
  และเลิกจ้าง หัวหน้าหน่วยงานตรวจสอบภายใน
  หรือหน่วยงานอื่นใดที่ได้รับผิดชอบเกี่ยวกับการตรวจสอบภายใน

6.  พิจารณารายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของตลาดหลักทรัพย์
    ทั้งนี้ เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

7.  ทบทวนกฎบัตรคณะกรรมการตรวจสอบอย่างน้อยปีละ 1 ครั้ง
    และนำเสนอให้ที่ประชุมคณะกรรมการบริษัทพิจารณา

8.  ปฏิบัติการอื่นใดตามที่คณะกรรมการบริษัทมอบหมายและคณะกรรมการตรวจสอบเห็นชอบด้วย

9.  จัดทำรายงานการปฏิบัติงานของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยรายการตามที่ตลาดหลักทรัพย์แห่งประเทศไทยกำหนดดังต่อไปนี้

(1) ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

(2) ความเห็นเกี่ยวกับความเพียงพอของระบบควบคุมภายในของบริษัท

(3) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

(4) ความเห็นเกี่ยวกับความเหมาะสมของผู้สอบบัญชี

(5) ความเห็นเกี่ยวกับรายการที่อาจมีความขัดแย้งทางผลประโยชน์

(6) จำนวนการประชุมคณะกรรมการตรวจสอบ
    และการเข้าร่วมประชุมของกรรมการตรวจสอบแต่ละท่าน

(7) ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตาม กฎบัตร
    (Charter)

(8) รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
    ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

10. รายงานผลการปฏิบัติงานของคณะกรรมการตรวจสอบให้คณะกรรมการบริษัททราบเป็นประจำอย่างน้อยไตรมาสละหนึ่งครั้ง

    2.  คณะกรรมการสรรหาและพิจารณาค่าตอบแทน

ณ วันที่ 31 ธันวาคม 2556 คณะกรรมการสรรหาและพิจารณาค่าตอบแทนประกอบด้วย

+----------------------+-----------------------------------------------+
|   ชื่อ-นามสกุล          |   ตำแหน่ง                                      |
+----------------------+-----------------------------------------------+
| 1.  นายวินิต ช่อวิเชียร   | ประธานกรรมการสรรหาและพิจารณาค่าตอบแทน           |
|                      | /กรรมการอิสระ                                  |
+----------------------+-----------------------------------------------+
| 2.  นายวงศ์ชัย         | กรรมการสรรหาและพิจารณาค่าตอบแทน                 |
|     แสงอารยะกุล       |                                               |
+----------------------+-----------------------------------------------+
| 3.  นายชัยพัฒน์ สหัสกุล   | กรรมการสรรหาและพิจารณาค่าตอบแทน / กรรมการอิสระ   |
+----------------------+-----------------------------------------------+

ทั้งนี้มี นายกรณ์ ทองศรีเป็นเลขานุการคณะกรรมการสรรหาและพิจารณาค่าตอบแทน

ขอบเขต อำนาจหน้าที่ ของคณะกรรมการสรรหาและพิจารณาค่าตอบแทน

  คณะกรรมการสรรหาและพิจารณาค่าตอบแทนมีขอบเขต อำนาจหน้าที่ และความรับผิดชอบดังนี้

1.  พิจารณาโครงสร้าง องค์ประกอบ คุณสมบัติ รวมทั้งความเหมาะสมของความรู้และ
    ประสบการณ์ของกรรมการ และกรรมการผู้จัดการใหญ่

2.  คัดเลือก สรรหาบุคคลที่มีความรู้ความสามารถเหมาะสมกับกิจการของบริษัท และสมควร
    เสนอชื่อเป็นกรรมการและกรรมการผู้จัดการใหญ่ ในกรณีที่ตำแหน่งว่างลง เพื่อนำเสนอต่อ
    คณะกรรมการบริษัทหรือที่ประชุมผู้ถือหุ้น เพื่อพิจารณาแต่งตั้งแล้วแต่กรณี

3.  พิจารณาคัดเลือกกรรมการที่ไปดำรงตำแหน่งในบริษัทย่อยและ/หรือบริษัทร่วม

4.  พิจารณารูปแบบและหลักเกณฑ์การจ่ายค่าตอบแทนกรรมการ และกรรมการผู้จัดการใหญ่ ได้แก่
    ค่าตอบแทนรายเดือน บำเหน็จ โบนัส สวัสดิการ ค่าเบี้ยประชุม และผลประโยชน์ตอบ
    แทนอื่นๆ ทั้งที่เป็นตัวเงินและมิใช่ตัวเงิน เพื่อกำหนดให้มีความเหมาะสม

5.  กำหนดเกณฑ์ประเมินผลกรรมการผู้จัดการใหญ่ และนำเสนอให้คณะกรรมการบริษัทพิจารณาให้
    ความเห็นชอบ

6.  พิจารณาเงื่อนไขต่างๆ ในกรณีที่มีการเสนอขายหลักทรัพย์ใหม่ (หรือใบสำคัญแสดงสิทธิที่จะ
    ซื้อหุ้น) ให้แก่กรรมการและพนักงาน รวมถึงการพิจารณาให้ความเห็นชอบในกรณีที่มีกรรมการ
    หรือพนักงานได้รับการจัดสรรหลักทรัพย์เกินกว่า 5% ของจำนวนหลักทรัพย์ทั้งหมดที่จะจัดสรร
    และต้องไม่มีกรรมการรายใดในคณะกรรมการสรรหาและพิจารณาค่าตอบแทนที่จะได้รับการ
    จัดสรรหลักทรัพย์เกินกว่า 5% ด้วย จึงจะมีสิทธิในการให้ความเห็นชอบ

7.  คณะกรรมการสรรหาและพิจารณาค่าตอบแทนเป็นคณะกรรมการชุดย่อยที่แต่งตั้งโดย
    คณะกรรมการบริษัทเพื่อให้ช่วยศึกษาและกลั่นกรองงาน จึงต้องรายงานผลการปฏิบัติหน้าที่
    ต่อที่ประชุมคณะกรรมการบริษัททุกครั้งหลังจากที่มีการประชุมคณะกรรมการสรรหาและ
    พิจารณาค่าตอบแทน และรายงานผลการปฏิบัติงานในปีที่ผ่านมาต่อผู้ถือหุ้นในรายงาน
    ประจำปีของบริษัท และในการประชุมผู้ถือหุ้นสามัญประจำปี

8.  ปฏิบัติงานอื่นใดตามที่คณะกรรมการบริษัทมอบหมายอันเกี่ยวเนื่องกับการสรรหาและพิจารณาค่าตอบแทน

    2.  คณะกรรมการบริหาร

  ณ วันที่ 31 ธันวาคม 2556 คณะกรรมการบริหารประกอบด้วย

+---------------------------+------------------------------------------+
|   ชื่อ-นามสกุล               |   ตำแหน่ง                                 |
+---------------------------+------------------------------------------+
| 1.  นายชเนศวร์ แสงอารยะกุล  | ประธานกรรมการบริหาร                       |
+---------------------------+------------------------------------------+
| 2.  นายบดินทร์ แสงอารยะกุล   | กรรมการบริหาร                             |
+---------------------------+------------------------------------------+
| 3.  นายสมศักดิ์ วิริยะพิพัฒน์     | กรรมการบริหาร                             |
+---------------------------+------------------------------------------+
| 4.  นายพิสันติ์ ศิริศุขสกุลชัย     | กรรมการบริหาร                             |
+---------------------------+------------------------------------------+

ขอบเขตและอำนาจหน้าที่ของคณะกรรมการบริหาร

คณะกรรมการบริหารมีอำนาจ หน้าที่
และความรับผิดชอบในการบริหารงานในเรื่องเกี่ยวกับการดำเนินงานตามปกติธุระและงานบริหารของบริษัท
กำหนดนโยบาย แผนธุรกิจ งบประมาณ โครงสร้างการบริหารงาน และอำนาจการบริหารต่าง ๆ
ของบริษัท หลักเกณฑ์ในการดำเนินธุรกิจให้สอดคล้องกับสภาพเศรษฐกิจ
เพื่อเสนอให้ที่ประชุมคณะกรรมการของบริษัทพิจารณาและอนุมัติและ/หรือให้ความเห็นชอบ
รวมตลอดถึงการตรวจสอบและติดตามผลการดำเนินงานของบริษัทตามนโยบายที่กำหนด
โดยสรุปอำนาจหน้าที่และความรับผิดชอบที่สำคัญได้ดังนี้

1.  กำหนดนโยบาย ทิศทาง กลยุทธ์
    และโครงสร้างการบริหารงานหลักในการดำเนินธุรกิจของบริษัท
    เพื่อเสนอให้คณะกรรมการบริษัทเห็นชอบ

2.  กำหนดแผนธุรกิจ งบประมาณ และอำนาจการบริหารต่างๆของบริษัท
    เพื่อเสนอให้คณะกรรมการบริษัทเห็นชอบ

3.  พิจารณาโครงการลงทุนของบริษัท เพื่อเสนอให้คณะกรรมการบริษัทเห็นชอบ

4.  อนุมัติการใช้จ่ายเงินลงทุนที่สำคัญ ๆ
    ที่ได้กำหนดไว้ในงบประมาณรายจ่ายประจำปีตามที่จะได้รับมอบหมายจากคณะกรรมการบริษัท
    หรือตามที่คณะกรรมการบริษัทได้เคยมีมติอนุมัติในหลักการไว้แล้ว

5.  อนุมัติการจัดซื้อจัดจ้างในการบริหารจัดการสำนักงานในวงเงินไม่เกิน 20 ล้านบาทต่อรายการ

6.  เจรจาและเข้าทำสัญญา ข้อตกลง ตราสารและเอกสารต่างๆ
    รวมทั้งการจัดซื้อจัดจ้างที่เกี่ยวกับโครงการก่อสร้างอันเป็นปกติธุระของบริษัท ในวงเงินไม่เกิน
    200 ล้านบาท สำหรับโครงการภาคเอกชน และวงเงินไม่เกิน 500 ล้านบาท
    สำหรับโครงการภาครัฐ

7.  เป็นคณะที่ปรึกษาฝ่ายจัดการในเรื่องเกี่ยวกับนโยบายด้านการเงิน การตลาด การปฏิบัติการ
    และด้านการบริหารงานอื่น ๆ

8.  มีอำนาจอนุมัติในการเปิดหรือปิดบัญชีเงินฝากธนาคาร
    กำหนดชื่อผู้มีอำนาจเบิกถอนเงินจากบัญชีเงินฝากของบริษัท รวมถึง
    ดำเนินการต่างๆเกี่ยวกับบัญชีเงินฝากดังกล่าว

9.  ดำเนินการต่างๆที่จำเป็นเพื่อการส่งเสริมและปกป้องผลประโยชน์ของบริษัท

ทั้งนี้
อำนาจของคณะกรรมการบริหารจะไม่รวมถึงการอนุมัติรายการใดที่คณะกรรมการบริหารหรือบุคคลที่อาจมีความขัดแย้ง
มีส่วนได้เสียหรือมีความขัดแย้งทางผลประโยชน์ในลักษณะอื่นใดกับบริษัท หรือบริษัทย่อย (ถ้ามี)
ตามกฎเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์ และ
ตลาดหลักทรัพย์แห่งประเทศไทย
ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการและ/หรือที่ประชุมผู้ถือหุ้นเพื่อพิจารณาและอนุมัติรายการดังกล่าวตามที่ข้อบังคับของบริษัทหรือกฎหมายที่เกี่ยวข้องกำหนด
เว้นแต่เป็นการอนุมัติรายการที่เป็นลักษณะการดำเนินธุรกรรมการค้าปกติทั่วไปของบริษัทที่คณะกรรมการกำหนดกรอบการพิจารณาไว้ชัดเจนแล้ว

3.  การสรรหาและแต่งตั้งกรรมการและผู้บริหารระดับสูงสุด

    1.  การสรรหากรรมการอิสระ

-   องค์ประกอบและหลักเกณฑ์ในการสรรหากรรมการอิสระ

บริษัทได้กำหนดให้องค์ประกอบของคณะกรรมการบริษัทเป็นไปตามหลักเกณฑ์ของ ก.ล.ต. คือ
มีกรรมการอิสระอย่างน้อย 1 ใน 3 ของจำนวนกรรมการทั้งหมด และไม่น้อยกว่า 3 คน
โดยมีหลักเกณฑ์ในการสรรหากรรมการอิสระเป็นไปตามนิยามกรรมการอิสระซึ่งเข้มกว่าข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ตามประกาศคณะกรรมการกำกับตลาดทุน
เรื่องการขออนุญาตและการอนุญาตให้เสนอขายหุ้นที่ออกใหม่
โดยมีรายละเอียดหลักเกณฑ์ในการสรรหาดังนี้

1.  ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัทใหญ่ บริษัทย่อย
    บริษัทร่วม หรือนิติบุคคลที่อาจมีความขัดแย้ง
    (นับรวมการถือครองหุ้นของผู้ที่เกี่ยวข้องตามมาตรา 258
    แห่งพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551)
    ของกรรมการอิสระรายนั้นๆ ด้วย

2.  ไม่เป็น(ในปัจจุบัน) หรือเคยเป็น(ในช่วง 2 ปีก่อนได้รับการแต่งตั้ง)
    กรรมการที่มีส่วนร่วมในการบริหารงาน (กรรมการที่ดำรงตำแหน่งเป็นผู้บริหาร
    กรรมการที่ทำหน้าที่รับผิดชอบเยี่ยงผู้บริหาร และกรรมการที่มีอำนาจลงนามผูกพัน
    เว้นแต่แสดงได้ว่าเป็นการลงนามผูกพันตามรายการที่คณะกรรมการมีมติอนุมัติไว้แล้ว
    และเป็นการลงนามร่วมกับกรรมการรายอื่น) ลูกจ้าง พนักงาน ที่ปรึกษาที่ได้เงินเดือนประจำ
    หรือผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม บริษัทย่อยลำดับเดียวกัน
    (บริษัทย่อยตั้งแต่ 2 บริษัทขึ้นไปที่มีบริษัทใหญ่เป็นลำดับเดียวกัน)
    หรือนิติบุคคลที่อาจมีความขัดแย้ง

3.  ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมาย
    ในลักษณะที่เป็น บิดามารดา คู่สมรส พี่น้อง และบุตร รวมทั้งคู่สมรสของบุตรของผู้บริหาร
    ผู้ถือหุ้นรายใหญ่ ผู้มีอำนาจควบคุม
    หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัท หรือบริษัทย่อย

4.  ไม่มี(ในปัจจุบัน) หรือเคยมี(ในช่วง 2 ปีก่อนได้รับการแต่งตั้ง)
    ความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง
    ในลักษณะที่อาจเป็นการขัดขวางการใช้วิจารณญาณอย่างอิสระของตนรวมทั้งไม่เป็น(ในปัจจุบัน)
    หรือเคยเป็น(ในช่วง 2 ปีก่อนได้รับการแต่งตั้ง) ผู้ถือหุ้นรายใหญ่
    กรรมการซึ่งไม่ใช่กรรมการอิสระ หรือผู้บริหาร ของผู้ที่มีความสัมพันธ์ทางธุรกิจกับบริษัท
    บริษัทใหญ่ บริษัทย่อย บริษัทร่วม หรือนิติบุคคลที่อาจมีความขัดแย้งที่มีมูลค่ารายการตั้งแต่ร้อยละ
    3 ของสินทรัพย์ที่มีตัวตนสุทธิ(NTA) ของบริษัทหรือตั้งแต่ 20
    ล้านบาทขึ้นไปแล้วแต่จำนวนใดจะต่ำกว่า
    โดยการคำนวณมูลค่าดังกล่าวให้นับรวมรายการในช่วง 1 ปีก่อนหน้าที่ทำกับบุคคลเดียวกัน
    โดยความสัมพันธ์ทางธุรกิจดังกล่าวให้รวมถึงการทำรายการทางการค้าที่เป็นธุรกรรมปกติ
    การเช่าหรือให้เช่าอสังหาริมทรัพย์ รายการเกี่ยวกับทรัพย์สินหรือบริการ และการให้
    หรือรับความช่วยเหลือทางการเงิน

5.  ไม่เป็น(ในปัจจุบัน) หรือเคยเป็น(ในช่วง 3 ปีก่อนได้รับการแต่งตั้ง) ผู้สอบบัญชีของบริษัท
    บริษัทใหญ่ บริษัทย่อย บริษัทร่วม หรือนิติบุคคลที่อาจมีความขัดแย้ง และไม่เป็นผู้ถือหุ้นรายใหญ่
    กรรมการซึ่งไม่ใช่กรรมการอิสระ ผู้บริหาร หรือหุ้นส่วนผู้จัดการของสำนักงานสอบบัญชี
    ซึ่งมีผู้สอบบัญชีของบริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้งสังกัดอยู่

6.  ไม่เป็น(ในปัจจุบัน) หรือเคยเป็น(ในช่วง 2 ปีก่อนได้รับการแต่งตั้ง)
    ผู้ให้บริการทางวิชาชีพใดๆ
    ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน
    ซึ่งได้รับค่าบริการเกินกว่าสองล้านบาทต่อปีจาก บริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง ทั้งนี้ ในกรณีที่ผู้ให้บริการทางวิชาชีพ
    เป็นนิติบุคคลให้รวมถึงการเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ ผู้บริหาร
    หรือหุ้นส่วนผู้จัดการ ของผู้ให้บริการทางวิชาชีพนั้นด้วย

7.  ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
    หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัท

8.  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

    1.  การสรรหากรรมการ และผู้บริหารระดับสูงสุด

-   องค์ประกอบและหลักเกณฑ์ในการสรรหากรรมการบริษัท

องค์ประกอบและการสรรหา แต่งตั้ง ถอดถอน
หรือพ้นจากตําแหน่งกรรมการของบริษัทนั้นได้กําหนดไว้ในข้อบังคับของบริษัทซึ่งสามารถสรุปสาระสําคัญได้ดังนี้

โดยคณะกรรมการบริษัท ประกอบด้วยกรรมการอย่างน้อย 5 คน
ทั้งนี้กรรมการไม่น้อยกว่ากึ่งหนึ่งของจำนวนกรรมการทั้งหมดนั้น
ต้องมีถิ่นที่อยู่ในราชอาณาจักรและกรรมการทุกคนจะต้องเป็นผู้มีคุณสมบัติตามที่กฎหมายกำหนด

ในการประชุมสามัญประจำปีทุกครั้ง ให้กรรมการออกจากตำแหน่งหนึ่งในสาม (1/3)
ถ้าจำนวนกรรมการที่จะแบ่งออกให้ตรงเป็นสามส่วนไม่ได้
ก็ให้ออกโดยจำนวนใกล้ที่สุดกับส่วนหนึ่งในสาม กรรมการที่จะต้องออกจากตำแหน่งในปีแรก
และปีที่สอง ภายหลังจดทะเบียนบริษัทนั้นให้ใช้วิธีจับสลากกันว่าผู้ใดจะออก ส่วนปีหลัง ๆ ต่อไป
ให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
กรรมการที่จะออกตามวาระนี้อาจได้รับเลือกเข้ามาดำรงตำแหน่งใหม่ก็ได้

การประชุมผู้ถือหุ้นเพื่อเลือกตั้งกรรมการ จะเป็นไปตามหลักเกณฑ์และวิธีการดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียงตามจำนวนหุ้นที่ตนถือ

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดเลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
    หรือจะพึงเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

ในกรณีที่ตำแหน่งกรรมการว่างลง เพราะเหตุอื่นนอกจากถึงคราวออกตามวาระ
ให้คณะกรรมการเลือกบุคคลใดบุคคลหนึ่ง
ซึ่งมีคุณสมบัติและไม่มีลักษณะต้องห้ามตามกฎหมายเข้าเป็นกรรมการแทนในการประชุมคณะกรรมการคราวถัดไป
เว้นแต่วาระของกรรมการจะเหลือน้อยกว่าสองเดือน

บุคคลซึ่งได้รับเลือกให้เป็นกรรมการแทนจะต้องได้รับมติของคณะกรรมการไม่น้อยกว่า 3 ใน 4
ของจำนวนกรรมการที่ยังเหลืออยู่และจะอยู่ในตำแหน่งได้เพียงวาระที่ยังเหลืออยู่ของกรรมการที่ตนแทน

ที่ประชุมผู้ถือหุ้นอาจลงมติให้กรรมการพ้นตำแหน่งก่อนถึงวาระได้ด้วยคะแนนเสียงไม่น้อยกว่าสามในสี่ของจำนวนผู้ถือหุ้นที่มาประชุมและมีสิทธิออกเสียง
และมีหุ้นนับรวมกันไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้น
ที่มาประชุมและมีสิทธิออกเสียงในการประชุมนั้น

-   องค์ประกอบและหลักเกณฑ์ในการสรรหาคณะกรรมการตรวจสอบ

บริษัทได้มีการแต่งตั้งคณะกรรมการตรวจสอบซึ่งประกอบด้วยกรรมการอิสระอย่างน้อย 3 คน
โดยกรรมการตรวจสอบอย่างน้อย 1 คน
ต้องมีความรู้ความเข้าใจหรือมีประสบการณ์ด้านการบัญชีหรือการเงิน
และมีความรู้ต่อเนื่องเกี่ยวกับเหตุที่มีต่อการเปลี่ยนแปลงของการรายงานทางการเงิน
ซึ่งจะมีผลให้การดำเนินงานของคณะกรรมการตรวจสอบมีประสิทธิภาพมากขึ้น
โดยกรรมการตรวจสอบมีวาระการดำรงตำแหน่งคราวละ 3 ปี
เมื่อกรรมการตรวจสอบครบวาระการดำรงตำแหน่งหรือมีเหตุใดที่กรรมการตรวจสอบไม่สามารถอยู่ได้จนครบวาระ
มีผลให้จำนวนสมาชิกน้อยกว่าจำนวนที่กำหนดคือ 3 คน
คณะกรรมการบริษัทหรือที่ประชุมผู้ถือหุ้นควรแต่งตั้งกรรมการตรวจสอบรายใหม่ให้ครบถ้วนในทันทีหรืออย่างช้าภายใน
3 เดือนนับแต่วันที่จำนวนสมาชิกไม่ครบถ้วน
เพื่อให้เกิดความต่อเนื่องในการดำเนินงานของคณะกรรมการตรวจสอบ

-   องค์ประกอบและหลักเกณฑ์ในการสรรหาคณะกรรมการสรรหาและพิจารณาค่าตอบแทน

บริษัทได้มีการแต่งตั้งคณะกรรมการสรรหาและพิจารณาค่าตอบแทน
ซึ่งประกอบด้วยกรรมการที่ไม่เป็นผู้บริหารไม่น้อยกว่า 3 คน
และเป็นกรรมการอิสระไม่น้อยกว่ากึ่งหนึ่ง
โดยประธานคณะกรรมการสรรหาและพิจารณาค่าตอบแทนต้องเป็นกรรมการอิสระ
ทั้งนี้กรรมการสรรหาและพิจารณาค่าตอบแทนมีวาระการดำรงตำแหน่งคราวละ 3 ปี

เมื่อกรรมการสรรหาและพิจารณาค่าตอบแทนครบวาระการดำรงตำแหน่งหรือมีเหตุใดที่กรรมการสรรหาและพิจารณาค่าตอบแทนไม่สามารถอยู่ได้จนครบวาระ
ให้คณะกรรมการบริษัทแต่งตั้งบุคคลที่มีคุณสมบัติครบถ้วนขึ้นเป็นกรรมการสรรหาและพิจารณาค่าตอบแทนภายใน
90 วัน เพื่อให้กรรมการสรรหาและพิจารณาค่าตอบแทนมีจำนวนครบตามที่คณะกรรมการบริษัทกำหนด

-   องค์ประกอบและหลักเกณฑ์ในการสรรหากรรมการบริหาร

คณะกรรมการบริษัทเป็นผู้แต่งตั้งคณะกรรมการบริหารโดยแต่งตั้งบุคคลที่เหมาะสมเพื่อเป็นคณะกรรมการบริหารของบริษัท

3.  การกำกับดูแลการดำเนินงานของบริษัทย่อยและบริษัทร่วม

เพื่อให้เป็นไปตามกลไกในการกำกับดูแลที่ทำให้สามารถควบคุมดูแลการจัดการและรับผิดชอบการดำเนินงานของบริษัทย่อยและบริษัทร่วม
และดูแลรักษาผลประโยชน์ของเงินลงทุนบริษัท
คณะกรรมการบริษัทมีการส่งบุคคลเพื่อเป็นตัวแทนบริษัทไปเป็นกรรมการในบริษัทย่อยและบริษัทร่วมตามสัดส่วนการถือหุ้น
โดยเป็นไปตามระเบียบปฎิบัติของบริษัทซึ่งได้รับมติเห็นชอบจากที่ประชุมกรรมการบริษัท

4.  การดูแลการใช้ข้อมูลภายใน

บริษัทมีนโยบายมิให้กรรมการ ผู้บริหาร
และพนักงานที่รับทราบข้อมูลภายในนำข้อมูลภายในไปใช้เพื่อประโยชน์ส่วนตนและผู้อื่น
โดยบริษัทมีแนวทางปฏิบัติดังต่อไปนี้

1.  บริษัทให้ความรู้แก่กรรมการและผู้บริหารเกี่ยวกับการใช้ข้อมูลภายใน
    หน้าที่ในการรายงานการซื้อขายหลักทรัพย์ของบริษัท และบริษัทย่อยของตน คู่สมรส
    และบุตรที่ยังไม่บรรลุนิติภาวะ
    รวมถึงบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2535
    และที่แก้ไขเพิ่มเติม และตามข้อกำหนดของตลาดหลักทรัพย์แห่งประเทศไทย

2.  กรรมการและผู้บริหารมีหน้าที่จัดทำและส่งรายงานการถือหลักทรัพย์ของบริษัทของตน คู่สมรส
    และบุตรที่ยังไม่บรรลุนิติภาวะต่อสำนักงานคณะกรรมการกำกับหลักทรัพย์และตลาดหลักทรัพย์
    โดยต้องรายงานดังนี้

-   รายงานการถือหลักทรัพย์ครั้งแรก (แบบ 59-1) ภายใน 30
    วันนับแต่วันปิดการเสนอขายหลักทรัพย์ต่อประชาชน
    หรือวันที่ได้รับการแต่งตั้งให้ดำรงตำแหน่งกรรมการหรือผู้บริหาร

-   รายงานการเปลี่ยนแปลงการถือหลักทรัพย์ (แบบ 59-2) อันเนื่องมาจากการซื้อ ขาย
    โอนหรือรับโอนหลักทรัพย์ ทั้งนี้ ภายใน 3 วันทำการนับตั้งแต่มีการซื้อ ขาย
    โอนหรือรับโอนหลักทรัพย์นั้นและให้ส่งสำเนารายงานการถือหลักทรัพย์ดังกล่าวให้แก่บริษัทภายในวันที่ส่งรายงานดังกล่าวให้แก่สำนักงานคณะกรรมการกำกับหลักทรัพย์และตลาดหลักทรัพย์

3.  กำหนดให้ กรรมการ ผู้บริหาร
    และพนักงานที่รับทราบข้อมูลภายในที่มีนัยสำคัญที่อาจส่งผลต่อการเปลี่ยนแปลงของราคาซื้อขายหลักทรัพย์
    จะต้องระงับการซื้อหรือขายหลักทรัพย์ของบริษัทในช่วง 1
    เดือนก่อนที่บริษัทจะมีการประกาศผลการดำเนินงาน
    (กำหนดเวลาในการประกาศผลการดำเนินงาน คือ 45 วันนับจากวันสิ้นไตรมาส และ 60
    วันนับจากวันสิ้นปีบัญชี) หรือก่อนที่ข้อมูลภายในนั้นจะเปิดเผยต่อสาธารณชน

4.  บริษัทมีจริยธรรมธุรกิจเป็นลายลักษณ์อักษร ซึ่งมีข้อห้ามเกี่ยวกับการใช้ข้อมูลภายใน
    เพื่อประโยชน์ของกรรมการ ผู้บริหาร และพนักงานในการซื้อขายหุ้นของบริษัท
    หรือให้ข้อมูลภายในแก่บุคคลอื่น เพื่อประโยชน์ในการซื้อขายหุ้นของบริษัท

หากพบว่ากรรมการหรือผู้บริหารรวมทั้งพนักงานที่รับทราบข้อมูลภายในฝ่าฝืนจริยธรรมธุรกิจในเรื่องที่เกี่ยวข้องกับการใช้ข้อมูลภายใน
และทำให้บริษัทได้รับความเสื่อมเสียหรือเสียหาย
บริษัทจะดำเนินการตามที่เห็นว่าเหมาะสมซึ่งรวมถึงการประสานงานกับหน่วยงานกำกับดูแลที่เกี่ยวข้องเพื่อดำเนินการตามกฎหมายต่อไป

3.  ค่าตอบแทนของผู้สอบบัญชี

ในปี 2556 บริษัทจ่ายค่าตอบแทนผู้สอบบัญชี (Audit Fee) ให้แก่ผู้สอบบัญชี แห่งบริษัทแกรนท์
ธอนตัน จำกัด เป็นจำนวนเงิน 890,000 บาท ซึ่งเป็นค่าสอบบัญชีที่เป็นส่วนเฉพาะของบริษัท
640,000 บาท และ ส่วนของบริษัทย่อยจำนวน 250,000 บาท ทั้งนี้
ไม่รวมค่าใช้จ่ายอื่นในการตรวจสอบ เช่น ค่าจัดพิมพ์งบการเงิน ค่าพาหนะ เป็นต้น
ซึ่งไม่เกินร้อยละ 10 ของค่าสอบบัญชี

บริษัทไม่มีค่าบริการอื่น (Non-Audit Fee) ที่จ่ายให้กับผู้สอบบัญชี
สำนักงานผู้สอบบัญชีที่ผู้สอบบัญชีสังกัด
และบุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีดังกล่าว

7.  การปฏิบัติตามหลักการกำกับดูแลกิจการที่ดีในเรื่องอื่นๆ

คณะกรรมการบริษัทได้ดำเนินธุรกิจภายใต้หลักการกำกับดูแลกิจการที่ดีตามหลักเกณฑ์การกำกับดูแลกิจการที่ดีและระเบียบปฏิบัติของคณะกรรมการกำกับหลักทรัพย์และตลาดหลักทรัพย์เพื่อเสริมสร้างองค์กรให้มีระบบการบริหารงานที่มีประสิทธิภาพ
และเป็นพื้นฐานของการเติบโตทางธุรกิจอย่างยั่งยืน ดังนี้

1.  สิทธิของผู้ถือหุ้น และการปฏิบัติต่อผู้ถือหุ้นอย่างเท่าเทียมกัน

บริษัทเคารพสิทธิของผู้ถือหุ้นและการปฏิบัติต่อผู้ถือหุ้นอย่างเท่าเทียมกัน ทั้งสิทธิพื้นฐานตามกฎหมาย
เช่น การเข้าร่วมประชุมเพื่อใช้สิทธิออกเสียงในการประชุมผู้ถือหุ้น การอนุมัติจ่ายเงินปันผล
การกำหนดค่าตอบแทนกรรมการ เป็นต้น และสิทธิมากกว่าสิทธิตามกฎหมาย โดยเปิดเผยข้อมูล
ข่าวสารต่างๆ ที่สำคัญให้ผู้ถือหุ้นรับทราบผ่านทางเว็บไซต์ของบริษัท

ในเรื่องการประชุมผู้ถือหุ้น ก่อนการจัดประชุมสามัญผู้ถือหุ้นประจำปี
บริษัทได้เปิดโอกาสให้ผู้ถือหุ้นเสนอวาระการประชุมและเสนอชื่อกรรมการบริษัทล่วงหน้าตั้งแต่กลางเดือนพฤศจิกายน
โดยคณะกรรมการได้กำหนดหลักเกณฑ์ต่างๆ เช่น สัดส่วนการถือหุ้นของผู้ที่เสนอ
รายละเอียดของข้อมูลประกอบการพิจารณา ช่องทางรับเรื่อง กำหนดเวลารับเรื่อง
และได้มีการแจ้งข้อมูลผ่านระบบเผยแพร่ข้อมูลของตลาดหลักทรัพย์แห่งประเทศไทย
และเปิดเผยรายละเอียดหลักเกณฑ์ในเว็บไซด์ของบริษัท ส่วนการส่งหนังสือเชิญประชุม
บริษัทได้แนบข้อมูลประกอบการพิจารณาในแต่ละวาระให้ผู้ถือหุ้นได้รับทราบ
รวมทั้งหนังสือมอบฉันทะแบบต่างๆ
และรายชื่อกรรมการอิสระในกรณีไม่สามารถมาร่วมประชุมได้แต่ต้องการตัวแทนในการมอบฉันทะ
โดยบริษัทได้เผยแพร่หนังสือเชิญประชุมพร้อมเอกสารแนบทั้งภาษาไทยและภาษาอังกฤษในเว็บไซต์ของบริษัทล่วงหน้า
เพื่อให้ผู้ถือหุ้นได้พิจารณาข้อมูลก่อนได้รับเอกสารฉบับจริง

ในวันประชุมผู้ถือหุ้น
คณะกรรมการบริษัทจะเข้าร่วมประชุมทุกท่านหากไม่มีเหตุจำเป็นซึ่งไม่สามารถหลีกเลี่ยงได้
ซึ่งในปีที่ผ่านมา กรรมการบริษัทเข้าร่วมประชุมทุกท่าน
เมื่อเริ่มประชุมประธานในที่ประชุมซึ่งเป็นประธานกรรมการได้แจ้งกฎเกณฑ์ที่ใช้ในการประชุม
และให้สิทธิผู้ถือหุ้นได้เลือกกรรมการเป็นรายบุคคล
รวมทั้งเปิดโอกาสให้ผู้ถือหุ้นได้แสดงความคิดเห็นและซักถามในเรื่องที่เกี่ยวข้องกับการประชุมหรือเกี่ยวข้องกับบริษัท
นอกจากนี้
บริษัทได้เปิดโอกาสให้ผู้ถือหุ้นได้ส่งคำถามมายังบริษัทล่วงหน้าผ่านทางอีเมล์ของบริษัทอีกด้วย

ภายหลังการประชุมผู้ถือหุ้น
บริษัทได้จัดทำรายงานการประชุมและเผยแพร่รายงานการประชุมในเว็บไซต์ของบริษัทภายใน 14
วัน

สำหรับการดูแลเรื่องการใช้ข้อมูลภายใน คณะกรรมการมีนโยบายมิให้กรรมการ ผู้บริหาร
และพนักงานที่รับทราบข้อมูลภายในนำข้อมูลภายในไปใช้เพื่อประโยชน์ส่วนตนและผู้อื่น
ซึ่งรายละเอียดอยู่ในหัวข้อการดูแลการใช้ข้อมูลภายใน นอกจากนี้ในเรื่องการทำรายการที่เกี่ยวโยง
บริษัทมีมาตรการหรือขั้นตอนการอนุมัติการทำรายการที่เกี่ยวโยง
ซึ่งกรรมการที่มีส่วนได้เสียหรือมีส่วนเกี่ยวข้องจะไม่มีสิทธิออกเสียงในกระบวนการพิจารณาธุรกรรมระหว่างบริษัทกับผู้มีส่วนได้เสียหรือมีส่วนเกี่ยวข้อง

2.  บทบาทของผู้มีส่วนได้เสีย

  บริษัท ได้ให้ความสำคัญในการดูแลและคำนึงถึงผู้มีส่วนได้เสียทุกกลุ่มทั้งภายใน และภายนอกบริษัท
  ตั้งแต่ผู้ถือหุ้น พนักงาน ลูกค้า คู่ค้า คู่แข่งทางการค้า ตามสิทธิที่มีตามกฎหมายที่เกี่ยวข้อง
  รวมถึงความรับผิดชอบต่อสังคมและส่วนรวม
  คณะกรรมการจึงได้กำหนดนโยบายไว้ในจริยธรรมธุรกิจ สำหรับใช้เป็นแนวทางการปฏิบัติ
  เพื่อให้คณะกรรมการ ฝ่ายบริหาร และพนักงานของบริษัทยึดถือเป็นหลักปฏิบัติในการดำเนินงาน
  โดยถือเป็นภาระหน้าที่ และเป็นวินัยที่ทุกคนพึงปฏิบัติ ซึ่งสรุปได้ดังนี้

  การปฏิบัติต่อพนักงานนั้นบริษัทได้คำนึงถึงความสำคัญของพนักงานทุกคนและให้การดูแลรวมถึงความเป็นธรรมในด้านโอกาส
  ผลตอบแทน ตลอดจนการพัฒนาศักยภาพของพนักงาน

  การปฏิบัติต่อลูกค้า
  บริษัทได้ให้ความสำคัญต่อความพอใจและความเชื่อมั่นของลูกค้าโดยให้บริการอย่างมีคุณภาพในราคาที่เป็นธรรม
  และรักษาผลประโยชน์ของลูกค้าด้วยความซื่อสัตย์สุจริต เป็นต้น

  การปฏิบัติต่อคู่ค้า บริษัทปฏิบัติต่อคู่ค้าด้วยความเสมอภาค และเป็นธรรม เช่น ไม่เรียก
  หรือไม่รับหรือจ่ายผลประโยชน์ใดๆ ที่ไม่สุจริตในการค้ากับคู่ค้า และปฏิบัติตามเงื่อนไขต่างๆ
  ที่ตกลงไว้อย่างเคร่งครัด รวมถึงพัฒนาและรักษาสัมพันธภาพที่ยั่งยืนกับคู่ค้าและคู่สัญญา
  และมีความเชื่อถือซึ่งกันและกัน

  การปฏิบัติต่อคู่แข่งทางการค้า บริษัทดำเนินธุรกิจภายใต้กรอบกติกาของการแข่งขันที่เป็นธรรม
  ได้แก่ประพฤติปฏิบัติภายใต้กรอบกติกาของการแข่งขันที่ดี
  และไม่ทำลายชื่อเสียงของคู่แข่งทางการค้า ด้วยการกล่าวหาในทางให้ร้าย เป็นต้น

  นอกจากนี้ บริษัทยังให้ความสำคัญต่อการรับผิดชอบต่อสังคมและส่วนรวม โดยปฏิบัติตามข้อกฎหมาย
  หรือข้อบังคับที่เกี่ยวข้อง
  รวมถึงการดูแลเรื่องสิ่งแวดล้อมและมีมาตรการการจัดการเกี่ยวกับความปลอดภัยในการดำเนินงานด้วย
  โดยในด้านสิ่งแวดล้อม
  บริษัทได้กำหนดมาตรการในการลดผลกระทบด้านสิ่งแวดล้อมทั้งส่วนหน่วยงานและโรงงานซ่อมบำรุง
  นอกจากนี้ บริษัทได้มีการรณรงค์ให้พนักงานช่วยกันประหยัดทรัพยากรและพลังงานด้านต่างๆ
  ทั้งการใช้ไฟฟ้า น้ำประปา และโดยเฉพาะอย่างยิ่งการใช้น้ำมัน ซึ่งจากการติดตามพบว่า
  มีการใช้น้ำมันอย่างมีประสิทธิภาพมากขึ้น

  ทางด้านสังคม บริษัทได้สมทบทุนร่วมบริจาคโครงการอุปสมบทเฉลิมพระเกียรติ
  บริจาคเงินเพื่อบูรณะจิตรกรรมบานประตูวัด ร่วมทำบุญทอดกฐินกับบริษัท แอลพีเอ็น
  ดีเวลลอปเม้นท์ จำกัด (มหาชน) ณ วัดปากบ่อ และร่วมทำบุญทอดกฐิน ณ วัดหนองปล้อง

  นอกจากนี้ผู้มีส่วนได้เสียสามารถส่งความคิดเห็น
  หรือข้อเสนอแนะให้คณะกรรมการบริษัทผ่านทางเลขานุการบริษัท
  ผ่านทางเว็บไซต์ของบริษัทหรือทางไปรษณีย์ และหากผู้ใดพบการกระทำผิดกฎหมาย
  หรือจรรยาบรรณ รายงานทางการเงินที่ไม่ถูกต้อง หรือระบบควบคุมภายในที่บกพร่อง
  สามารถแจ้งข้อมูลผ่านเลขานุการบริษัท
  โดยบริษัทจะคุ้มครองผู้แจ้งเบาะแสโดยไม่เปิดเผยชื่อผู้แจ้งเบาะแส
  และคณะกรรมการตรวจสอบจะเป็นผู้พิจารณาตรวจสอบข้อมูลและรายงานให้คณะกรรมการบริษัทรับทราบต่อไป

3.  การเปิดเผยข้อมูลและความโปร่งใส

บริษัทจัดให้มีการเปิดเผยข้อมูลสำคัญที่เกี่ยวข้องกับบริษัท
ทั้งข้อมูลทางการเงินและข้อมูลที่มิใช่ข้อมูลทางการเงินทางเว็บไซต์ของบริษัท
โดยบริษัทได้เปิดเผยข้อมูลขององค์กร การกำกับดูแลกิจการที่ดี โครงสร้างผู้ถือหุ้น
โครงสร้างคณะกรรมการ รวมทั้งข่าวสารต่างๆ
ของบริษัททั้งจากภายในและภายนอกทางเว็บไซด์ของบริษัท
ซึ่งข้อมูลส่วนใหญ่จะมีทั้งภาษาไทยและภาษาอังกฤษ และสามารถดาวน์โหลดรายงานประจำปี
แบบแสดงรายการข้อมูลประจำปี (แบบ56-1) และงบการเงินของบริษัทได้
ซึ่งจะทำให้ผู้ถือหุ้นหรือนักลงทุนสามารถเข้าถึงข้อมูลได้สะดวก นอกจากนี้
บริษัทได้จัดตั้งหน่วยงานนักลงทุนสัมพันธ์ เพื่อทำหน้าที่สื่อสารกับผู้ถือหุ้น นักลงทุน
และนักวิเคราะห์หลักทรัพย์ทั่วไปอย่างเท่าเทียมกัน

ในรอบปีที่ผ่านมา บริษัทมิได้ถูกสำนักงานคณะกรรมการกำกับหลักทรัพย์และตลาดหลักทรัพย์ฯ
ดำเนินการเนื่องมาจากการเปิดเผยข้อมูลไม่เป็นไปตามข้อกำหนด

บริษัทตระหนักถึงความสำคัญในการเปิดเผยข้อมูลสารสนเทศแก่ผู้ลงทุนเพื่อให้ผู้ลงทุนได้รับทราบข้อมูลที่ถูกต้อง
โปร่งใส และทั่วถึง บริษัทจึงจัดทีมงานเพื่อรับผิดชอบติดต่อประสานงานกับผู้ลงทุน และผู้ถือหุ้น
โดยสามารถติดต่อได้ที่ email: info@pylon.co.th หรือติดต่อที่

1.  นางสาวฐิติมา เตียวประทีป หมายเลขโทรศัพท์ 02-661-8242 ต่อ 110

  Email : thitima@pylon.co.th

2.  นายวีรทัศน์ จิรเดชวิโรจน์ หมายเลขโทรศัพท์ 02-661-8242 ต่อ 103

  Email : veeratas@pylon.co.th

3.  นายชัยพล สุทธมนัสวงษ์ หมายเลขโทรศัพท์ 02-661-8242 ต่อ 104

  Email : chaiyapol@pylon.co.th

4.  นางสุรีรีตน์ นาคะผดุงรัตน์ หมายเลขโทรศัพท์ 02-661-8242 ต่อ 301

  Email : sureerat@pylon.co.th

4.  ความรับผิดชอบของคณะกรรมการ

  คณะกรรมการบริษัทมีจำนวน 9 ท่าน โดยแบ่งเป็นกรรมการอิสระจำนวน 4 ท่าน
  และกรรมการที่เป็นผู้บริหารจำนวน 4 ท่าน และกรรมการที่ไม่เป็นผู้บริหารอีก 1 ท่าน
  ซึ่งคณะกรรมการบริษัทประกอบด้วยผู้ทรงคุณวุฒิหลากหลายสาขา ทั้งด้านกฎหมาย บัญชี
  การเงินการธนาคาร เศรษฐศาสตร์ การกำกับดูแล รวมถึงงานวิศวกรรม
  ซึ่งล้วนแต่เกี่ยวข้องกับธุรกิจของบริษัท ทั้งนี้
  คณะกรรมการได้กำหนดคุณสมบัติของกรรมการอิสระที่เข้มกว่าข้อกำหนดของก.ล.ต.และตลท.
  คณะกรรมการได้แต่งตั้งคณะกรรมการชุดย่อยจำนวน 3 ชุด ได้แก่ คณะกรรมการตรวจสอบ
  คณะกรรมการบริหาร และคณะกรรมการสรรหาและพิจารณาค่าตอบแทน
  โดยคณะกรรมการชุดย่อยมี ขอบเขตอำนาจหน้าที่ และคุณสมบัติซึ่งกำหนดโดยคณะกรรมการบริษัท
  ทั้งนี้
  คณะกรรมการชุดย่อยจะรายงานผลการปฏิบัติงานให้คณะกรรมการบริษัทรับทราบเป็นรายไตรมาส

  คณะกรรมการบริษัทได้พิจารณาเห็นชอบวิสัยทัศน์ ทิศทางแนวโน้มของธุรกิจ
  ประมาณการรายได้ของปีถัดไป รวมถึงพิจารณาอนุมัติงบประมาณลงทุนประจำปี
  นอกจากนี้ได้พิจารณาทบทวนนโยบายการกำกับดูแลกิจการที่ดี และนโยบายการบริหารความเสี่ยง
  รวมถึงรายการที่อาจมีความขัดแย้งทางผลประโยชน์ (ถ้ามี)
  และให้ความเห็นเรื่องความเพียงพอของระบบควบคุมภายใน โดยตั้งแต่ปี 2550
  คณะกรรมการได้เริ่มมีการประเมินผลการปฏิบัติงานเป็นรายคณะ ส่วนค่าตอบแทนกรรมการ
  คณะกรรมการได้กำหนดนโยบายและหลักเกณฑ์การจ่ายค่าตอบแทน ซึ่งได้ผ่านการอนุมัติจากผู้ถือหุ้น
  ทั้งนี้ ได้มีการเปรียบเทียบกับอุตสาหกรรมและพิจารณาผลการดำเนินงานของบริษัทประกอบ
  นอกจากนี้คณะกรรมการบริษัทได้กำหนดค่าตอบแทนให้แก่คณะกรรมการชุดย่อย
  ยกเว้นคณะกรรมการบริหารที่ได้รับผลตอบแทนในฐานะพนักงานบริษัทแล้ว
  ส่วนค่าตอบแทนกรรมการผู้จัดการใหญ่จะมีการกำหนดตามผลการประเมินของคณะกรรมการสรรหาและพิจารณาค่าตอบแทนเริ่มตั้งแต่การปฏิบัติงานในปี
  2551

10. ความรับผิดชอบต่อสังคม

บริษัท ไพลอน จำกัด (มหาชน) มีนโยบายดำเนินธุรกิจด้วยความรับผิดชอบต่อสังคม (Corperate
Social Responsibility : CSR)
ด้วยความตระหนักและให้ความสำคัญในการสนับสนุนการดำเนินกิจกรรมเพื่อสังคมและชุมชนโดยรอบ
รวมทั้งใส่ใจดูแลสิ่งแวดล้อมอย่างต่อเนื่อง โดยยึดหลักการดำเนินธุรกิจที่โปร่งใส ตรวจสอบได้
มีจริยธรรม เคารพต่อสิทธิมนุษยชน และผลประโยชน์ของผู้มีส่วนได้เสีย เช่น ผู้ถือหุ้น พนักงาน
ชุมชนที่บริษัทฯ ประกอบกิจการอยู่ ลูกค้า คู่ค้า
และหน่วยงานภาครัฐตลอดจนถึงสังคมและประเทศชาติ

ทางบริษัทฯ มุ่งมั่นพัฒนาธุรกิจ โดยควบคู่ไปกับความรับผิดชอบต่อสังคม
และปฏิบัติตามข้อกำหนดกฎหมาย หรือข้อกำหนดอื่นๆ รวมทั้งแนวปฏิบัติสากลที่เกี่ยวข้อง
เพื่อพัฒนาสร้างรากฐานของความรับผิดชอบอย่างต่อเนื่องและยั่งยืน
โดยมีนโยบายความรับผิดชอบต่อสังคม รายละเอียดดังนี้

1.  การประกอบกิจการด้วยความเป็นธรรม : บริษัทฯ
    มีความมุ่งมั่นในการดำเนินธุรกิจอย่างเป็นธรรมและมีจริยธรรม ใส่ใจในการปฏิบัติตามกฎหมาย
    เคารพกฎระเบียบของสังคม และเป็นองค์กรที่มีความเป็นกลางทางการเมือง
    โดยบริษัทมุ่งมั่นที่จะเป็นผู้นำงานก่อสร้างฐานรากทั้งด้านคุณภาพ
    และประสิทธิภาพด้วยการสร้างความน่าเชื่อถือให้กับลูกค้า
    ผู้ลงทุนและผู้มีส่วนได้ส่วนเสียต่อการดำเนินธุรกิจ
    เพื่อเป็นการเพิ่มมูลค่าและส่งเสริมการเติบโตอย่างยั่งยืนขององค์กร
    รวมถึงการบริหารจัดการตามหลักการที่ดีอันเป็นสากลและเป็นประโยชน์ต่อสังคมไทย
    ทั้งนี้เพื่อให้บรรลุเป้าหมายและดำรงรักษาความเป็นเลิศในคุณธรรมอันเป็นคุณค่าพื้นฐานขององค์กรชั้นนำ

2.  การต่อต้านการทุจริตคอร์รัปชั่น : บริษัทฯ
    มีนโยบายต่อต้านการทุจริตและประพฤติมิชอบภายในองค์กร ภายใต้กรอบความคิดที่ว่า
    การทุจริตคอร์รัปชั่นได้งอกเงย และ เติบโตขึ้นในสังคมไทยอย่างต่อเนื่อง ทั้งในภาครัฐ และ
    ภาคเอกชน แม้กระทั่งในบริษัทหรือองค์กรต่างๆ ก็ยังมีการประพฤติมิชอบเช่นที่ว่านี้อยู่
    ดังนั้นในฐานะผู้บริหาร และ หัวหน้าหน่วยงาน ที่ปฏิบัติงานในหน่วยงานก่อสร้าง
    จึงแสดงความร่วมมือกันในการต่อต้านการทุจริตและประพฤติมิชอบภายในองค์กร โดยผู้บริหาร
    ผู้จัดการโครงการ วิศวกร โฟร์แมนผู้ควบคุมงาน ได้ประกาศเจตนารมย์ร่วมกันเมื่อวันอังคาร
    ที่ 11 กุมภาพันธ์ 2557 ณ สำนักงานใหญ่

3.  การเคารพสิทธิมนุษยชน : บริษัทฯ ให้ความสำคัญกับสิทธิมนุษยชนขั้นพื้นฐาน
    เพื่อส่งเสริมการเคารพต่อสิทธิและเสรีภาพ ด้วยการไม่เลือกปฏิบัติ ส่งเสริมความเสมอภาค
    ไม่แบ่งแยกเพศและชนชั้น ไม่ใช้แรงงานเด็ก

4.  การปฏิบัติต่อแรงงานอย่างเป็นธรรม : บริษัทฯ
    มีการกำกับดูแลให้ค่าจ้างอยู่ในระดับที่เหมาะสมกับระดับของอุตสาหกรรม
    การปรับปรุงเปลี่ยนแปลงโครงสร้าง
    และการจัดระเบียบองค์กรนั้นจะดำเนินการอย่างรับผิดชอบโดยอยู่ภายใต้กรอบแห่งกฎหมายไทย

  บริษัทฯ มีสวัสดิการต่างๆแก่พนักงาน
  และดูแลพนักงานให้มีคุณภาพชีวิตการทำงานที่ดีสามารถปฏิบัติงานได้อย่างมีประสิทธิภาพและมีความสุข
  รวมทั้งมีการจัดทำประกันอุบัติเหตุกลุ่ม ประกันสุขภาพ และการจัดตั้งกองทุนสำรองเลี้ยงชีพ
  เพื่อสร้างหลักประกันให้พนักงาน

  บริษัทฯ ให้ความสำคัญกับการดูแลเรื่องความปลอดภัยและสุขอนามัยในการทำงานโดยมีการจัดตั้ง
  คณะกรรมการความปลอดภัยอาชีวอนามัยและสิ่งแวดล้อมในโรงงาน และหน่วยงานก่อสร้าง
  เพื่อดำเนินงานเกี่ยวกับความปลอดภัยและสุขอนามัยที่ดีแก่พนักงานโดยจัดให้มีการตรวจสอบความปลอดภัยของสถานที่ทำงานอย่างสม่ำเสมอ
  ติดตั้งถังดับเพลิง ประตูหนีไฟ ตลอดจนจัดให้มีการฝึกซ้อมดับเพลิงเบื้องต้น
  ฝึกซ้อมอพยพหนีไฟเป็นประจำทุกปีสำหรับส่วนของโรงงานและสำนักงาน
  และจัดทำคู่มือการปฏิบัติงานในหน่วยงานก่อสร้าง โดยเน้นความปลอดภัย อาชีวอนามัย
  และสภาพแวดล้อมในการทำงาน สร้างสภาพแวดล้อมการทำงานที่มีความปลอดภัยสำหรับพนักงาน
  ผู้รับเหมา และผู้มาเยี่ยมชมภายในหน่วยงานก่อสร้าง
  โดยมีมาตรการควบคุมให้ทุกคนปลอดภัยจากอุบัติเหตุ และอันตรายที่อาจเกิดขึ้นได้

5.  ความรับผิดชอบต่อผู้บริโภค : บริษัทฯ มุ่งเน้นการผลิตที่มีคุณภาพ มีความปลอดภัยสูงสุด
    เพื่อความพอใจสูงสุดของลูกค้า มีความจริงใจต่อการจัดการข้อร้องเรียนของลูกค้า
    รวมทั้งพยายามในการแก้ไขข้อบกพร่องต่างๆ ที่อาจจะเกิดขึ้นจากการผลิต
    และ/หรือการบริการ โดยมุ่งเน้นที่จะคงไว้ซึ่งความสัมพันธ์ที่ยั่งยืนกับลูกค้า

6.  การดูแลรักษาสิ่งแวดล้อม : บริษัทฯ มีนโยบายด้านสิ่งแวดล้อมที่ชัดเจน
    ถือเป็นแนวปฏิบัติอย่างเคร่งครัด
    และโดยปฏิบัติตามกฎหมายและมาตรฐานทางด้านสิ่งแวดล้อมต่างๆ
    จัดระบบภายในเพื่อควบคุมและป้องกันปัญหาสิ่งแวดล้อม บริษัทฯ
    ได้มีการรณรงค์ให้พนักงานช่วยกันประหยัดทรัพยากรและพลังงานด้านต่างๆ ทั้งการใช้ไฟฟ้า
    น้ำประปา และโดยเฉพาะอย่างยิ่งการใช้น้ำมัน ซึ่งจากการติดตามพบว่า
    มีการใช้น้ำมันอย่างมีประสิทธิภาพมากขึ้น

7.  การร่วมพัฒนาชุมชนหรือสังคม : บริษัทฯ จะพิจารณาความต้องการของชุมชน
    และให้ความช่วยเหลือตามกำลังแก่ผู้มีส่วนเกี่ยวข้องในท้องถิ่นรอบสถานประกอบการ
    พร้อมทั้งส่งเสริมและสนับสนุนให้พนักงานมีส่วนร่วมทำงานอาสาสมัคร
    และกิจกรรมสาธารณประโยชน์ร่วมกับชุมชน

11. การควบคุมภายในและการบริหารจัดการความเสี่ยง

บริษัทได้ให้ความสำคัญต่อการบริหารธุรกิจโดยมีระบบการควบคุมภายในที่เหมาะสมเพียงพอ
เพื่อให้สามารถรักษาไว้ได้ซึ่งผลประโยชน์ของผู้ถือหุ้น พนักงาน และผู้มีส่วนร่วมต่างๆ
กับธุรกิจของบริษัท เนื่องจากระบบควบคุมภายในที่เริ่มต้นจากใช้หลักการกำกับดูแลกิจการที่ดี
โดยระมัดระวังต่อความเสี่ยงทางธุรกิจ และการดำเนินการ จะช่วยเกื้อหนุนต่อประสิทธิผล
และประสิทธิภาพของธุรกิจทั้งในด้านการเงิน และการดำเนินการ
เพื่อให้มั่นใจได้ถึงการบรรลุวัตถุประสงค์ที่องค์กรกำหนด

บริษัทได้ดำเนินการว่าจ้างบริษัท ชญตร์ จำกัด เป็นผู้ตรวจสอบภายในอิสระ ตั้งแต่เดือนมิถุนายน
2548 บริษัทดังกล่าวเป็นบริษัทที่รับตรวจสอบภายใน วางระบบบัญชี
โดยเน้นงานด้านการตรวจสอบภายในเป็นหลัก เพื่อแนะนำและออกแบบระบบงานบัญชี
พร้อมทั้งประเมินระบบควบคุมภายใน ทั้งนี้คณะกรรมการตรวจสอบได้พิจารณาคุณสมบัติของบริษัท
ชญตร์ จำกัดแล้วเห็นว่า มีความเหมาะสมเพียงพอกับการปฏิบัติหน้าที่ดังกล่าว
เนื่องจากมีความเป็นอิสระ และมีประสบการณ์ในการปฏิบัติงานด้านการตรวสอบภายในในธุรกิจ
นอกจากนี้บริษัท ได้แต่งตั้งนางสาวฐิติมา เตียวประทีป
เพื่อทำหน้าที่ประสานงานกับผู้ตรวจสอบที่ว่าจ้างจากภายนอกด้วย

โดยหน้าที่และความผิดชอบของบริษัท ชญตร์ จำกัด (ผู้ตรวจสอบภายในอิสระ) มีดังนี้

-   จัดทำแผนงานตรวจสอบประจำปี

-   สอบทานและให้คำแนะนำแก่ฝ่ายต่างๆ เกี่ยวกับการควบคุมภายในที่เหมาะสม

-   จัดทำรายงานผลการตรวจสอบตามแผนงาน
    และนำเสนอต่อคณะกรรมการตรวจสอบอย่างน้อยไตรมาสละ 1 ครั้ง

-   ประเมินความเสี่ยงและความเพียงพอของระบบการควบคุมภายในของบริษัท
    พร้อมจัดทำรายงานเพื่อนำเสนอต่อคณะกรรมการตรวจสอบ

-   สอบทานให้มีการปฏิบัติตามข้อกำหนดที่ตลาดหลักทรัพย์ฯ
    และคณะกรรมการกำกับหลักทรัพย์และตลาดหลักทรัพย์กำหนด

โดยผลการตรวจสอบของผู้ตรวจสอบภายในอิสระและผู้สอบบัญชีภายนอกไม่พบข้อสังเกตที่มีสาระสำคัญ
ซึ่งคณะกรรมการตรวจสอบของบริษัททั้ง 3
ท่านที่เข้าร่วมประชุมได้รับทราบและให้ข้อคิดเห็นเกี่ยวกับข้อสังเกตและข้อเสนอแนะของผู้ตรวจสอบภายในอิสระและผู้สอบบัญชีภายนอก
รวมถึงผลการแก้ไขของบริษัท

นอกจากนี้ในการประชุมคณะกรรมการบริษัทครั้งที่ 5/2556 เมื่อวันที่ 11 พฤศจิกายน 2556
คณะกรรมการฯ
ได้ประเมินความเพียงพอของระบบควบคุมภายในจากรายงานของคณะกรรมการตรวจสอบซึ่งได้มีการพิจารณาในที่ประชุมครั้งที่
5/2556 เมื่อวันที่ 11 พฤศจิกายน 2556 การพิจารณาจากรายงานของผู้ตรวจสอบภายในอิสระ
(ซึ่งเป็นไปตามแบบประเมินที่สำนักงาน ก.ล.ต. ได้ปรับปรุง และประกาศใช้เมื่อเดือน สิงหาคม
2556 ตามกรอบแนวทางการปฏิบัติด้านการควบคุมภายในของ COSO ฉบับปี 2013
ซึ่งครอบคลุมองค์ประกอบของระบบควบคุมภายใน 5 ส่วน คือ การควบคุมภายในองค์กร
การประเมินความเสี่ยง การควบคุมการปฏิบัติงาน ระบบสารสนเทศและการสื่อสารข้อมูล
และระบบการติดตาม ที่มีการขยายความเป็นหลักการย่อยๆ อีก 17 หลักการ)
และรายงานของฝ่ายบริหาร รวมถึงการตอบข้อซักถามของฝ่ายบริหาร ซึ่งสรุปได้ว่า
จากการประเมินระบบควบคุมภายในของบริษัทในด้านต่างๆ 5 ส่วน
คณะกรรมการบริษัทมีความเห็นว่า บริษัทมีการควบคุมภายในที่ความเหมาะสมและเพียงพอ

12. รายการระหว่างกัน

ในการประกอบธุรกิจ บริษัทได้มีการทำรายการระหว่างกันกับบริษัทย่อย
โดยข้อมูลรายละเอียดรายการระหว่างกันได้เปิดเผยไว้ในหมายเหตุประกอบงบการเงินข้อ 5
สำหรับปีสิ้นสุดวันที่ 31 ธันวาคม 2556

มาตรการหรือขั้นตอนการอนุมัติการทำรายการระหว่างกัน

เมื่อบริษัทเข้าจดทะเบียนในตลาดหลักทรัพย์เอ็ม เอ ไอ แล้ว
คณะกรรมการบริษัทได้ดูแลให้ปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์
และข้อบังคับ ประกาศ คำสั่ง หรือข้อกำหนดของตลาด หลักทรัพย์แห่งประเทศไทย
รวมถึงการปฏิบัติตามข้อกำหนดเกี่ยวกับการเปิดเผยข้อมูลการทำรายการที่เกี่ยวโยงกันและการได้มาหรือการจำหน่ายสินทรัพย์ที่สำคัญของบริษัท

ทั้งนี้ หากมีรายการระหว่างกันของบริษัทเกิดขึ้นกับบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์ในอนาคต
คณะกรรมการตรวจสอบจะเป็นผู้ให้ความเห็นเกี่ยวกับความจำเป็นของการเข้าทำรายการและความเหมาะสมทางด้านราคาของรายการนั้น
โดยพิจารณาเงื่อนไขต่างๆ ให้เป็นไปตามลักษณะการดำเนินธุรกิจปกติในตลาด
และมีการเปรียบเทียบราคาที่เกิดขึ้นจริงกับบุคคลภายนอก
ในกรณีที่คณะกรรมการตรวจสอบไม่มีความชำนาญในการพิจารณารายการระหว่างกันที่อาจเกิดขึ้น
บริษัทจะให้ผู้เชี่ยวชาญอิสระหรือผู้สอบบัญชีของบริษัทเป็นผู้ให้ความเห็นเกี่ยวกับรายการระหว่างกันดังกล่าว
เพื่อนำไปใช้ประกอบการตัดสินใจของคณะกรรมการบริษัท และ/หรือคณะกรรมการตรวจสอบ
และ/หรือผู้ถือหุ้น แล้วแต่กรณี ทั้งนี้
บริษัทจะเปิดเผยรายการระหว่างกันในหมายเหตุประกอบงบการเงินที่ได้รับการตรวจสอบหรือการสอบทานจากผู้สอบบัญชีของบริษัท

บริษัทได้ยึดถือตามกฎเกณฑ์ของตลาดหลักทรัพย์แห่งประเทศไทยว่าด้วยรายการที่เกี่ยวโยงกันและ/หรือการได้มาหรือจำหน่ายไปซึ่งสินทรัพย์ของบริษัทจดทะเบียนซึ่งจะมีการแก้ไขเพิ่มเติมการปฏิบัติรวมถึงการเปิดเผยสารสนเทศต่อผู้ถือหุ้นของบริษัท
ผู้ลงทุนทั่วไปและหน่วยงานที่เกี่ยวข้องรวมถึงตลาดหลักทรัพย์แห่งประเทศไทย
การขออนุมัติจากที่ประชุมคณะกรรมการและ/หรือที่ประชุมผู้ถือหุ้นตามที่ตลาดหลักทรัพย์แห่งประเทศไทยกำหนดไว้
ทั้งนี้กรรมการหรือผู้ถือหุ้นที่มีส่วนได้เสีย
หรือมีส่วนเกี่ยวข้องจะไม่มีสิทธิ์ออกเสียงในกระบวนการพิจารณาธุรกรรมระหว่างบริษัทกับผู้มีส่วนได้เสีย
หรือมีส่วนเกี่ยวข้อง

นโยบายหรือแนวโน้มการทำรายการระหว่างกันรวมทั้งการได้มาหรือจำหน่ายไปซึ่งสินทรัพย์ในอนาคต

การเข้าทำรายการระหว่างกันที่อาจเกิดขึ้นในอนาคตจะต้องเป็นไปตามมาตรการที่ได้กำหนดไว้แล้วข้างต้น